CELEX: 32012R0449
Language: el
Date: 2012-03-21 00:00:00
Title: Κατ’ εξουσιοδότηση κανονισμός (ΕΕ) αριθ. 449/2012 της Επιτροπής, της 21ης Μαρτίου 2012 , που συμπληρώνει τον κανονισμό (ΕΚ) αριθ. 1060/2009 του Ευρωπαϊκού Κοινοβουλίου και του Συμβουλίου σχετικά με τα κανονιστικά τεχνικά πρότυπα όσον αφορά τις πληροφορίες για την εγγραφή και την πιστοποίηση των οργανισμών αξιολόγησης πιστοληπτικής ικανότητας  Κείμενο που παρουσιάζει ενδιαφέρον για τον ΕΟΧ

30.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 140/32
            
         ΚΑΤ’ ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 449/2012 ΤΗΣ ΕΠΙΤΡΟΠΉΣ
   της 21ης Μαρτίου 2012
   που συμπληρώνει τον κανονισμό (ΕΚ) αριθ. 1060/2009 του Ευρωπαϊκού Κοινοβουλίου και του Συμβουλίου σχετικά με τα κανονιστικά τεχνικά πρότυπα όσον αφορά τις πληροφορίες για την εγγραφή και την πιστοποίηση των οργανισμών αξιολόγησης πιστοληπτικής ικανότητας
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1060/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2006, για τους οργανισμούς αξιολόγησης της πιστοληπτικής ικανότητας (1), και ιδίως το άρθρο 21 παράγραφος 4 στοιχεία α) και β),
   Εκτιμώντας τα ακόλουθα:
   
               (1)
            
            
               Σύμφωνα με τους γενικούς στόχους του κανονισμού (ΕΚ) αριθ. 1060/2009, ιδίως τη συμβολή στην ποιότητα των αξιολογήσεων πιστοληπτικής ικανότητας που εκδίδονται στην Ένωση, τη χρηματοπιστωτική σταθερότητα και την προστασία των καταναλωτών και των επενδυτών, ο παρών κανονισμός πρέπει να διασφαλίζει ότι οι πληροφορίες που πρέπει να υποβάλλονται στην Ευρωπαϊκή Αρχή Κινητών Αξιών και Αγορών (ΕΑΚΑΑ) κατά τις διαδικασίες εγγραφής και πιστοποίησης παρέχονται ακολουθώντας ομοιόμορφους κανόνες, έτσι ώστε η ΕΑΚΑΑ να είναι σε θέση να λαμβάνει με πλήρη επίγνωση την απόφαση για την εγγραφή ή την πιστοποίηση του οργανισμού αξιολόγησης πιστοληπτικής ικανότητας.
            
         
               (2)
            
            
               Τα πιο μακροπρόθεσμα οφέλη των συμπληρωματικών πληροφοριών αναμένεται ότι θα αντισταθμίσουν το τυχόν δυνητικό βραχυπρόθεσμο πρόσθετο κόστος της εγγραφής όσον αφορά την προστασία των επενδυτών και τη χρηματοπιστωτική σταθερότητα.
            
         
               (3)
            
            
               Ο παρών κανονισμός θα πρέπει να καθορίζει τις πληροφορίες που πρέπει να λαμβάνει η ΕΑΚΑΑ στο πλαίσιο της αίτησης εγγραφής που υποβάλλεται από τον οργανισμό αξιολόγησης πιστοληπτικής ικανότητας. Ορισμένες πληροφορίες που ζητούνται με τον παρόντα κανονισμό ενδέχεται να μην εφαρμόζονται σε έναν νεοσυσταθέντα οργανισμό αξιολόγησης της πιστοληπτικής ικανότητας επειδή μπορεί να έχει υποβάλει αίτηση για τη χορήγηση απαλλαγής, να μην έχει προηγούμενη πείρα στον τομέα των αξιολογήσεων της πιστοληπτικής ικανότητας, ή για άλλους λόγους. Ο παρών κανονισμός δεν θα πρέπει να δημιουργήσει φραγμό για την είσοδο νεοσυσταθέντων οργανισμών αξιολόγησης πιστοληπτικής ικανότητας που επιθυμούν να εισέλθουν στην αγορά. Ωστόσο, ο αιτών πρέπει να παρέχει σαφείς εξηγήσεις για τη μη υποβολή τυχόν συγκεκριμένων πληροφοριών που περιλαμβάνονται στην εν λόγω αίτηση.
            
         
               (4)
            
            
               Οι πληροφορίες που υποβάλλονται στην ΕΑΚΑΑ θα πρέπει να διατίθενται σε σταθερό μέσο το οποίο επιτρέπει την αποθήκευσή του για μελλοντική χρήση. Προκειμένου να διευκολυνθεί η ταυτοποίηση των πληροφοριών που υποβάλλονται από τον οργανισμό αξιολόγησης πιστοληπτικής ικανότητας, όλα τα έγγραφα πρέπει να ταυτοποιούνται με αριθμό αναφοράς.
            
         
               (5)
            
            
               Προκειμένου η ΕΑΚΑΑ να αξιολογεί εάν τυχόν συγκρούσεις συμφερόντων που προκύπτουν από τις δραστηριότητες και τα επιχειρηματικά συμφέροντα των ιδιοκτητών του οργανισμού αξιολόγησης πιστοληπτικής ικανότητας ενδέχεται να επηρεάσουν την ανεξαρτησία ενός οργανισμού αξιολόγησης πιστοληπτικής ικανότητας, ο οργανισμός αξιολόγησης πιστοληπτικής ικανότητας θα πρέπει να υποχρεούται να παρέχει πληροφορίες σχετικά με τις δραστηριότητες των ιδιοκτητών καθώς και την κυριότητα της μητρικής επιχείρησής του.
            
         
               (6)
            
            
               Ο οργανισμός αξιολόγησης πιστοληπτικής ικανότητας θα πρέπει να παρέχει πληροφορίες σχετικά με τη σύνθεση, τη λειτουργία και την ανεξαρτησία των διοικητικών οργάνων του προκειμένου η ΕΑΚΑΑ να είναι σε θέση να αξιολογεί κατά πόσον η δομή εταιρικής διακυβέρνησης εξασφαλίζει την ανεξαρτησία του οργανισμού αξιολόγησης πιστοληπτικής ικανότητας και την αποφυγή της σύγκρουσης συμφερόντων.
            
         
               (7)
            
            
               Προκειμένου να είναι σε θέση η ΕΑΚΑΑ να αξιολογεί την καλή φήμη, καθώς και την εμπειρία και τις ικανότητες των ανώτερων διευθυντικών στελεχών, ο οργανισμός αξιολόγησης πιστοληπτικής ικανότητας θα πρέπει να προσκομίζει βιογραφικό σημείωμα, πρόσφατο ποινικό μητρώο και δηλώσεις των ίδιων των ενδιαφερομένων για την καλή φήμη των ανώτερων διευθυντικών στελεχών.
            
         
               (8)
            
            
               Για τους σκοπούς της αξιολόγησης του τρόπου με τον οποίο οι συγκρούσεις συμφερόντων εξαλείφονται ή αποτελούν αντικείμενο διαχείρισης και γνωστοποίησης, ο οργανισμός αξιολόγησης πιστοληπτικής ικανότητας θα πρέπει να παρέχει στην ΕΑΚΑΑ επικαιροποιημένη απογραφή των υφιστάμενων και δυνητικών συγκρούσεων συμφερόντων που θα καλύπτει τουλάχιστον τις διαφορές που ανακύπτουν από την εκτέλεση συναφών υπηρεσιών, την εξωτερική ανάθεση δραστηριοτήτων αξιολόγησης και την αλληλεπίδραση με σχετιζόμενους τρίτους. Κατά τον εντοπισμό των συγκρούσεων συμφερόντων για την απογραφή, ο οργανισμός αξιολόγησης πιστοληπτικής ικανότητας θα πρέπει να λαμβάνει υπόψη τις συγκρούσεις συμφερόντων που ενδέχεται να προκύψουν από οντότητες που ανήκουν στον συνολικό όμιλο επιχειρήσεων στον οποίο ανήκει. Ως εκ τούτου, θα πρέπει να λαμβάνονται υπόψη οι ρυθμίσεις στο πλαίσιο του ίδιου ομίλου σχετικά με την κατανομή καθηκόντων και την παροχή συναφών υπηρεσιών από διαφορετικές οικονομικές οντότητες εντός του ομίλου επιχειρήσεων.
            
         
               (9)
            
            
               Αν και τα υποκαταστήματα ενός οργανισμού αξιολόγησης πιστοληπτικής ικανότητας που είναι εγκατεστημένος στην Ένωση δεν είναι νομικά πρόσωπα, οι εν λόγω οργανισμοί θα πρέπει να παρέχουν χωριστές πληροφορίες όσον αφορά τα υποκαταστήματά τους ώστε να μπορεί η ΕΑΚΑΑ να προσδιορίζει με σαφήνεια τη θέση των υποκαταστημάτων στην οργανωτική δομή, να αποτιμά την ικανότητα και την καταλληλότητα των ανώτερων διευθυντικών στελεχών των υποκαταστημάτων και να αξιολογεί εάν οι μηχανισμοί ελέγχου, η συμμόρφωση και οι άλλοι υφιστάμενοι λειτουργικοί μηχανισμοί θεωρούνται αρκετά ισχυροί για τον εντοπισμό, την αξιολόγηση και τη διαχείριση των κινδύνων των υποκαταστημάτων με τον κατάλληλο τρόπο.
            
         
               (10)
            
            
               Οι ζητούμενες πληροφορίες σχετικά με πιθανές συγκρούσεις συμφερόντων με συναφείς υπηρεσίες θα πρέπει να αναφέρονται σε όλες τις επιχειρηματικές δραστηριότητες του οργανισμού αξιολόγησης πιστοληπτικής ικανότητας που δεν αποτελούν μέρος των δραστηριοτήτων αξιολόγησης πιστοληπτικής ικανότητας.
            
         
               (11)
            
            
               Προκειμένου να μπορεί η ΕΑΚΑΑ να αξιολογεί κατά πόσον το κανονιστικό πλαίσιο μιας τρίτης χώρας για τους οργανισμούς αξιολόγησης πιστοληπτικής ικανότητας μπορεί να θεωρηθεί «εξίσου αυστηρό» με το ισχύον καθεστώς της Ένωσης, ένας οργανισμός αξιολόγησης της πιστοληπτικής ικανότητας που προτίθεται να προσυπογράφει αξιολογήσεις πιστοληπτικής ικανότητας που έχουν εκδοθεί στην εν λόγω τρίτη χώρα πρέπει να υποβάλλει στην ΕΑΚΑΑ λεπτομερείς πληροφορίες σχετικά με το κανονιστικό πλαίσιο της τρίτης χώρας και το πώς συγκρίνεται αυτό με το ισχύον καθεστώς της Ένωσης. Εφόσον οι εν λόγω πληροφορίες είναι ήδη διαθέσιμες στην ΕΑΚΑΑ από άλλες αιτήσεις για προσυπογραφή και η ΕΑΚΑΑ κρίνει ότι το κανονιστικό πλαίσιο της τρίτης χώρας μπορεί να θεωρηθεί ότι είναι εξίσου αυστηρό με το ισχύον καθεστώς της Ένωσης, οι αιτούντες οργανισμοί αξιολόγησης πιστοληπτικής ικανότητας θα πρέπει να απαλλάσσονται από την υποχρέωση υποβολής των εν λόγω πληροφοριών. Σε κάθε περίπτωση, οι αιτούντες οργανισμοί αξιολόγησης πιστοληπτικής ικανότητας πρέπει να αποδεικνύουν ότι η διεξαγωγή των δραστηριοτήτων αξιολόγησης πιστοληπτικής ικανότητας από τον οργανισμό αξιολόγησης πιστοληπτικής ικανότητας της τρίτης χώρας που είχαν ως αποτέλεσμα την έκδοση της αξιολόγησης που θα πρέπει να προσυπογραφεί πληροί τις απαιτήσεις δυνάμει του καθεστώτος της τρίτης χώρας και ότι προβλέπονται διαδικασίες για την παρακολούθηση της διεξαγωγής των δραστηριοτήτων αξιολόγησης πιστοληπτικής ικανότητας από τον οργανισμό αξιολόγησης πιστοληπτικής ικανότητας της τρίτης χώρας.
            
         
               (12)
            
            
               Ο παρών κανονισμός θα πρέπει να καθορίζει τις πληροφορίες που πρέπει να παρέχει ο οργανισμός αξιολόγησης πιστοληπτικής ικανότητας για την αίτηση πιστοποίησης και για την αξιολόγηση της συστημικής του σημασίας για την οικονομική σταθερότητα ή ακεραιότητα των χρηματοπιστωτικών αγορών κατά το άρθρο 5 του κανονισμού (ΕΚ) αριθ. 1060/2009. Η συστημική σημασία του οργανισμού αξιολόγησης πιστοληπτικής ικανότητας και των δραστηριοτήτων του αξιολόγησης πιστοληπτικής ικανότητας για τη σταθερότητα ενός ή περισσοτέρων κρατών μελών θα πρέπει να μετράται στον παρόντα κανονισμό με κριτήριο το μέγεθος των δραστηριοτήτων του αξιολόγησης πιστοληπτικής ικανότητας και τη διασύνδεση των χρηστών των αξιολογήσεών του πιστοληπτικής ικανότητας στην Ένωση.
            
         
               (13)
            
            
               Ο παρών κανονισμός βασίζεται στα σχέδια κανονιστικών τεχνικών προτύπων που υπέβαλε η ΕΑΚΑΑ στην Επιτροπή σύμφωνα με τη διαδικασία που προβλέπεται στο άρθρο 10 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (2).
            
         
               (14)
            
            
               Η ΕΑΚΑΑ διεξήγαγε ανοικτές δημόσιες διαβουλεύσεις σχετικά με τα σχέδια κανονιστικών τεχνικών προτύπων στα οποία βασίζεται ο παρών κανονισμός, προέβη σε ανάλυση του δυνητικού σχετικού κόστους/οφέλους και ζήτησε τη γνώμη της ομάδας συμφεροντούχων κινητών αξιών και αγορών που συστάθηκε σύμφωνα με το άρθρο 37 του κανονισμού (ΕΕ) αριθ. 1095/2010,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΚΕΦΑΛΑΙΟ 1
   
      ΑΝΤΙΚΕΙΜΕΝΟ
   
   Άρθρο 1
   Αντικείμενο
   Ο παρών κανονισμός θεσπίζει τους κανόνες που καθορίζουν τις πληροφορίες που πρέπει να υποβάλλονται στην ΕΑΚΑΑ έναν οργανισμό αξιολόγησης πιστοληπτικής ικανότητας στην αίτηση για:
   
               α)
            
            
               εγγραφή, όπως ορίζεται στο παράρτημα II του κανονισμού (ΕΚ) αριθ. 1060/2009· ή
            
         
               β)
            
            
               πιστοποίηση καθώς και αξιολόγηση της συστημικής του σημασίας για τη χρηματοπιστωτική σταθερότητα ή την ακεραιότητα των χρηματοοικονομικών αγορών κατά το άρθρο 5 του κανονισμού (ΕΚ) αριθ. 1060/2009.
            
         ΚΕΦΑΛΑΙΟ 2
   
      ΕΓΓΡΑΦΗ
   
   
      ΤΜΗΜΑ 1
   
   
      
         Γενικά
      
   
   Άρθρο 2
   Μορφότυπος της αίτησης
   1.   Η αίτηση εγγραφής πρέπει να υποβάλλεται σε μέσο το οποίο αποθηκεύει πληροφορίες, κατά τρόπο προσπελάσιμο για μελλοντική αναδρομή και το οποίο επιτρέπει την ακριβή αναπαραγωγή των αποθηκευμένων πληροφοριών.
   2.   Ο οργανισμός αξιολόγησης πιστοληπτικής ικανότητας παρέχει ενιαίο αριθμό αναφοράς σε κάθε έγγραφο που υποβάλλει. Εξασφαλίζει ότι στις πληροφορίες που υποβάλλει προσδιορίζεται σαφώς σε ποια συγκεκριμένη απαίτηση του παρόντος κανονισμού αναφέρεται και σε ποιο έγγραφο περιλαμβάνονται οι εν λόγω πληροφορίες. Ο οργανισμός αξιολόγησης πιστοληπτικής ικανότητας υποβάλλει τον πίνακα που περιλαμβάνεται στο παράρτημα I ως μέρος της αίτησής του προκειμένου να προσδιορίζεται με σαφήνεια το έγγραφο στο οποίο περιλαμβάνονται οι απαιτούμενες βάσει του παρόντος κανονισμού πληροφορίες.
   3.   Εάν μια απαίτηση του παρόντος κανονισμού δεν εφαρμόζεται στην αίτηση ενός οργανισμού αξιολόγησης πιστοληπτικής ικανότητας, ο οργανισμός δηλώνει το γεγονός αυτό στον πίνακα που περιλαμβάνεται στο παράρτημα I, και παρέχει τις σχετικές εξηγήσεις.
   4.   Όταν ένας όμιλος οργανισμών αξιολόγησης πιστοληπτικής ικανότητας υποβάλλει αίτηση εγγραφής, στην αίτηση προσδιορίζεται σαφώς κάθε οργανισμός αξιολόγησης πιστοληπτικής ικανότητας τον οποίο αφορούν οι πληροφορίες. Όταν οι ίδιες πληροφορίες αφορούν περισσότερους από έναν οργανισμούς αξιολόγησης πιστοληπτικής ικανότητας στο πλαίσιο ενός ομίλου οργανισμών αξιολόγησης πιστοληπτικής ικανότητας, για το σκοπό της συμπλήρωσης του πίνακα του παραρτήματος I, παρέχεται ο ίδιος αριθμός αναφοράς για τις κοινές πληροφορίες.
   Άρθρο 3
   Βεβαίωση της ακρίβειας και της πληρότητας της αίτησης
   Όλες οι πληροφορίες που υποβάλλονται στην ΕΑΚΑΑ κατά τη διαδικασία εγγραφής ή πιστοποίησης συνοδεύονται από επιστολή υπογεγραμμένη από μέλος των ανώτερων διευθυντικών στελεχών του οργανισμού αξιολόγησης πιστοληπτικής ικανότητας ή από εκπρόσωπο εξουσιοδοτημένο από τα ανώτερα διευθυντικά στελέχη, που βεβαιώνει ότι οι υποβληθείσες πληροφορίες είναι ακριβείς και πλήρεις εξ όσων γνωρίζει, την ημερομηνία της εν λόγω υποβολής.
   Άρθρο 4
   Αριθμός εργαζομένων
   Όλες οι πληροφορίες σχετικά με τον αριθμό των εργαζομένων υποβάλλονται σε βάση ισοδύναμων πλήρους απασχόλησης που υπολογίζονται ως το σύνολο των ωρών εργασίας που πραγματοποιήθηκαν διαιρούμενες με τον μέγιστο αριθμό των ωρών εργασίας για τις οποίες καταβάλλονται αποδοχές σε ένα εργάσιμο έτος, όπως αυτές ορίζονται από την οικεία εθνική νομοθεσία.
   Άρθρο 5
   Κλάσεις αξιολογήσεων πιστοληπτικής ικανότητας
   Όλες οι πληροφορίες σχετικά με την κλάση των αξιολογήσεων πιστοληπτικής ικανότητας χρησιμοποιούν τις ακόλουθες κλάσεις αξιολογήσεων:
   
               α)
            
            
               αξιολογήσεις δημόσιου χρέους και δημόσιων οικονομικών·
            
         
               β)
            
            
               αξιολογήσεις δομημένων χρηματοπιστωτικών μέσων·
            
         
               γ)
            
            
               αξιολογήσεις εταιρειών:
               
                           i)
                        
                        
                           χρηματοπιστωτικών ιδρυμάτων συμπεριλαμβανομένων των πιστωτικών ιδρυμάτων και των επιχειρήσεων επενδύσεων·
                        
                     
                           ii)
                        
                        
                           ασφαλιστικών επιχειρήσεων·
                        
                     
                           iii)
                        
                        
                           εταιρικών εκδοτών που δεν θεωρούνται πιστωτικά ιδρύματα ή ασφαλιστικές επιχειρήσεις.
                        
                     
         Άρθρο 6
   Πολιτικές και διαδικασίες
   1.   Οι πολιτικές και οι διαδικασίες που περιλαμβάνονται σε μια αίτηση περιέχουν, ή συνοδεύονται από τα εξής στοιχεία:
   
               α)
            
            
               ένδειξη για το ποιος είναι υπεύθυνος για την έγκριση και την τήρηση των πολιτικών και των διαδικασιών·
            
         
               β)
            
            
               περιγραφή του τρόπου με τον οποίο επιβάλλεται και παρακολουθείται η συμμόρφωση με τις πολιτικές και τις διαδικασίες και υπόδειξη του υπεύθυνου προσώπου·
            
         
               γ)
            
            
               περιγραφή των μέτρων που λαμβάνονται σε περίπτωση παραβίασης των εν λόγω πολιτικών·
            
         
               δ)
            
            
               ένδειξη της διαδικασίας για την αναφορά στην ΕΑΚΑΑ μιας ουσιώδους παραβίασης πολιτικής ή διαδικασίας η οποία ενδέχεται να οδηγήσει σε παραβίαση των όρων που διέπουν την αρχική εγγραφή ή πιστοποίηση.
            
         2.   Ο οργανισμός αξιολόγησης πιστοληπτικής ικανότητας μπορεί να εκπληρώσει την υποχρέωση παροχής πληροφοριών όσον αφορά τις πολιτικές και τις διαδικασίες σύμφωνα με τον παρόντα κανονισμό με την υποβολή αντιγράφου των σχετικών πολιτικών και διαδικασιών.
   Άρθρο 7
   Ταυτοποίηση, νομικό καθεστώς και κλάση αξιολογήσεων
   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ τα εξής:
   
               α)
            
            
               τις πληροφορίες που αναφέρονται στο παράρτημα II του παρόντος κανονισμού·
            
         
               β)
            
            
               απόσπασμα των αντίστοιχων εμπορικών ή δικαστικών μητρώων ή άλλου είδους αποδεικτικά στοιχεία για τον τόπο ίδρυσης και το πεδίο επιχειρηματικής δραστηριότητας του οργανισμού αξιολόγησης πιστοληπτικής ικανότητας κατά την ημερομηνία υποβολής της αίτησης.
            
         
      ΤΜΗΜΑ 2
   
   
      
         Ιδιοκτησιακή δομή
      
   
   Άρθρο 8
   Ιδιοκτήτες και μητρική επιχείρηση του οργανισμού αξιολόγησης πιστοληπτικής ικανότητας
   1.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ τα εξής στοιχεία:
   
               α)
            
            
               κατάλογο όλων των προσώπων που κατέχουν άμεσα ή έμμεσα 5 % ή μεγαλύτερο ποσοστό του κεφαλαίου ή των δικαιωμάτων ψήφου του οργανισμού αξιολόγησης πιστοληπτικής ικανότητας ή τα οποία κατέχουν τέτοια ποσοστά που τους επιτρέπουν την άσκηση σημαντικής επιρροής στη διοίκηση του οργανισμού αξιολόγησης πιστοληπτικής ικανότητας·
            
         
               β)
            
            
               τις πληροφορίες που αναφέρονται στα σημεία 1 και 2 του παραρτήματος III σε σχέση με κάθε ένα από τα εν λόγω πρόσωπα.
            
         2.   Ο οργανισμός αξιολόγησης πιστοληπτικής ικανότητας υποβάλλει επίσης τις ακόλουθες πληροφορίες στην ΕΑΚΑΑ:
   
               α)
            
            
               κατάλογο των επιχειρήσεων στις οποίες ένα πρόσωπο που αναφέρεται στην παράγραφο 1 κατέχει 5 % ή μεγαλύτερο ποσοστό του κεφαλαίου ή των δικαιωμάτων ψήφου, ή στη διοίκηση των οποίων το εν λόγω πρόσωπο ασκεί σημαντική επιρροή·
            
         
               β)
            
            
               προσδιορισμό των επιχειρηματικών τους δραστηριοτήτων που αναφέρονται στο σημείο 3 του παραρτήματος III.
            
         3.   Όταν ένας οργανισμός αξιολόγησης πιστοληπτικής ικανότητας έχει μητρική επιχείρηση, αναφέρει τα εξής:
   
               α)
            
            
               προσδιορίζει τη χώρα στην οποία είναι εγκατεστημένη η μητρική επιχείρηση·
            
         
               β)
            
            
               αναφέρει εάν η μητρική επιχείρηση έχει λάβει άδεια λειτουργίας ή είναι εγγεγραμμένη και υπόκειται σε εποπτεία.
            
         Άρθρο 9
   Χάρτης ιδιοκτησίας
   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ διάγραμμα που δείχνει τη σχέση μεταξύ τυχόν μητρικής επιχείρησης, θυγατρικών επιχειρήσεων και τυχόν άλλων οντοτήτων εγκατεστημένων στην Ένωση και των υποκαταστημάτων τους. Οι επιχειρήσεις που εμφαίνονται στο διάγραμμα ταυτοποιούνται με την πλήρη επωνυμία τους, το νομικό καθεστώς τους και τη διεύθυνση της έδρας και της κεντρικής τους διοίκησης.
   
      ΤΜΗΜΑ 3
   
   
      
         Οργανωτική δομή και εταιρική διακυβέρνηση
      
   
   Άρθρο 10
   Οργανόγραμμα
   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ οργανόγραμμα, στο οποίο περιγράφεται λεπτομερώς η οργανωτική δομή, και περιλαμβάνεται σαφής προσδιορισμός των σημαντικών ρόλων και η ταυτότητα του προσώπου που είναι υπεύθυνο για κάθε σημαντικό ρόλο. Σε εκείνους που ασκούν σημαντικούς ρόλους περιλαμβάνονται τουλάχιστον η ανώτερη διοίκηση, τα πρόσωπα που διευθύνουν τις δραστηριότητες των υποκαταστημάτων και οι ανώτεροι αναλυτές που διενεργούν αξιολογήσεις. Σε περιπτώσεις στις οποίες ο οργανισμός αξιολόγησης πιστοληπτικής ικανότητας διεξάγει συναφείς υπηρεσίες, το οργανόγραμμα περιγράφει επίσης λεπτομερώς την οργανωτική δομή του ΟΑΠΙ για τις εν λόγω υπηρεσίες.
   Άρθρο 11
   Οργανωτική δομή
   1.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ πληροφορίες σχετικά με τις πολιτικές και τις διαδικασίες όσον αφορά την υπηρεσία συμμόρφωσης όπως προβλέπεται στο σημείο 5 του τμήματος Α του παραρτήματος I του κανονισμού (ΕΚ) αριθ. 1060/2009, την υπηρεσία επανεξέτασης, όπως ορίζεται στο σημείο 9 του τμήματος Α του παραρτήματος I του κανονισμού (ΕΚ) αριθ. 1060/2009 και πληροφορίες σχετικά με τις πολιτικές και τις διαδικασίες που εφαρμόζονται ώστε να πληρούνται οι απαιτήσεις που ορίζονται στα σημεία 4 και 10 του τμήματος Α του παραρτήματος I του κανονισμού (ΕΚ) αριθ. 1060/2009.
   Οι πληροφορίες που παρέχονται σύμφωνα με την παρούσα παράγραφο περιλαμβάνουν τις πληροφορίες που αναφέρονται στο παράρτημα IV σημεία 1, 3 και 4.
   2.   Όταν οι πολιτικές και οι διαδικασίες που αναφέρονται στην παράγραφο 1 πραγματοποιούνται σε επίπεδο ομίλου επιχειρήσεων, ο οργανισμός αξιολόγησης πιστοληπτικής ικανότητας υποβάλλει επίσης στην ΕΑΚΑΑ τις πληροφορίες που αναφέρονται στο παράρτημα IV σημείο 2.
   3.   Ο οργανισμός αξιολόγησης πιστοληπτικής ικανότητας υποβάλλει επίσης στην ΕΑΚΑΑ τις πληροφορίες που αναφέρονται στο παράρτημα X.
   Άρθρο 12
   Εταιρική διακυβέρνηση
   1.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ πληροφορίες σχετικά με τις εσωτερικές πολιτικές εταιρικής διακυβέρνησης που εφαρμόζει και τις διαδικασίες και τις γενικές κατευθύνσεις που διέπουν τα ανώτερα διευθυντικά στελέχη της, συμπεριλαμβανομένου του διοικητικού ή του εποπτικού συμβουλίου του, των ανεξάρτητων μελών του και των επιτροπών, σε περίπτωση που έχουν συσταθεί.
   2.   Όταν ο οργανισμός αξιολόγησης πιστοληπτικής ικανότητας τηρεί αναγνωρισμένο κώδικα δεοντολογίας εταιρικής διακυβέρνησης, προσδιορίζει τον κώδικα και παρέχει εξηγήσεις για τυχόν περιστάσεις στις οποίες αποκλίνει από τον κώδικα.
   3.   Ο οργανισμός αξιολόγησης πιστοληπτικής ικανότητας υποβάλλει τις πληροφορίες που αναφέρονται στα σημεία 1 και 2 του παραρτήματος V για τα μέλη του διοικητικού ή του εποπτικού συμβουλίου του.
   4.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ αντίγραφο των εγγράφων που αναφέρονται στο σημείο 3 του παραρτήματος V.
   
      ΤΜΗΜΑ 4
   
   
      
         Χρηματοοικονομικοί πόροι για την εκτέλεση των δραστηριοτήτων αξιολόγησης πιστοληπτικής ικανότητας
      
   
   Άρθρο 13
   Οικονομικές εκθέσεις
   1.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ αντίγραφο των ετήσιων οικονομικών εκθέσεών του, καθώς και ατομικές και ενοποιημένες οικονομικές καταστάσεις, κατά περίπτωση, για τα τρία οικονομικά έτη που προηγούνται της ημερομηνίας υποβολής της αίτησης, εφόσον είναι διαθέσιμες. Όταν οι οικονομικές καταστάσεις του οργανισμού αξιολόγησης πιστοληπτικής ικανότητας υπόκεινται σε υποχρεωτικό έλεγχο κατά την έννοια του άρθρου 2 παράγραφος 1 της οδηγίας 2006/43/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, για τους υποχρεωτικούς ελέγχους των ετήσιων και των ενοποιημένων λογαριασμών (3), οι οικονομικές εκθέσεις περιλαμβάνουν την έκθεση ελέγχου σχετικά με την ετήσια και ενοποιημένη οικονομική κατάσταση.
   2.   Όταν οι οικονομικές εκθέσεις που αναφέρονται στην παράγραφο 1 δεν είναι διαθέσιμες για την απαιτούμενη περίοδο, ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ ενδιάμεση οικονομική έκθεση.
   3.   Όταν ο οργανισμός αξιολόγησης πιστοληπτικής ικανότητας είναι θυγατρική εταιρεία ομίλου επιχειρήσεων, υποβάλλει τις ετήσιες οικονομικές εκθέσεις της μητρικής επιχείρησης για τα τρία οικονομικά έτη που προηγούνται της ημερομηνίας υποβολής της αίτησής του.
   4.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ περιγραφή των μέτρων που έχει εγκρίνει για τη διασφάλιση ορθής λογιστικής διαδικασίας.
   
      ΤΜΗΜΑ 5
   
   
      
         Προσωπικό και αποδοχές
      
   
   Άρθρο 14
   Πολιτικές και διαδικασίες στελέχωσης
   1.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ πληροφορίες σχετικά με τις ακόλουθες πολιτικές και διαδικασίες:
   
               α)
            
            
               αναφορά στον υπεύθυνο συμμόρφωσης κάθε περίπτωσης όπου ένα από τα πρόσωπα που αναφέρονται στο σημείο 1 του τμήματος Γ του παραρτήματος I του κανονισμού (ΕΚ) αριθ. 1060/2009 κρίνει ότι οιοδήποτε άλλο σχετικό πρόσωπο έχει εμπλακεί σε ενέργειες που είναι κατά τη γνώμη του παράνομες, σύμφωνα με τις διατάξεις του σημείου 5 του τμήματος Γ του παραρτήματος I του κανονισμού (ΕΚ) αριθ. 1060/2009·
            
         
               β)
            
            
               την εναλλαγή των επικεφαλής αναλυτών αξιολόγησης, των αναλυτών αξιολόγησης και των προσώπων που εγκρίνουν τις αξιολογήσεις πιστοληπτικής ικανότητας·
            
         
               γ)
            
            
               τις αποδοχές και τις πρακτικές αξιολόγησης της απόδοσης των αναλυτών αξιολόγησης, των προσώπων που εγκρίνουν τις αξιολογήσεις πιστοληπτικής ικανότητας, των ανώτερων διοικητικών στελεχών και του υπεύθυνου συμμόρφωσης·
            
         
               δ)
            
            
               την κατάρτιση και την ανάπτυξη σχετικά με τη διαδικασία της αξιολόγησης, συμπεριλαμβανομένης της εξέτασης ή άλλου είδους επίσημης αξιολόγησης που ενδεχομένως απαιτείται για την εκτέλεση των δραστηριοτήτων αξιολόγησης πιστοληπτικής ικανότητας.
            
         2.   Ο οργανισμός αξιολόγησης πιστοληπτικής ικανότητας υποβάλλει επίσης στην ΕΑΚΑΑ τα εξής:
   
               α)
            
            
               περιγραφή των μέτρων που εφαρμόζονται για τον μετριασμό του κινδύνου υπερβολικής εξάρτησης από μεμονωμένους εργαζομένους·
            
         
               β)
            
            
               για κάθε κλάση αξιολογήσεων πιστοληπτικής ικανότητας, πληροφορίες σχετικά με το μέγεθος και την πείρα των ποσοτικών ομάδων που είναι υπεύθυνες για την ανάπτυξη και την επανεξέταση των μεθοδολογιών και των μοντέλων·
            
         
               γ)
            
            
               το ονοματεπώνυμο και τα καθήκοντα κάθε εργαζομένου του οργανισμού αξιολόγησης πιστοληπτικής ικανότητας που έχει υποχρεώσεις, είτε ως άτομο είτε εκ μέρους του οργανισμού αξιολόγησης πιστοληπτικής ικανότητας, έναντι άλλης οντότητας του ομίλου οργανισμών αξιολόγησης πιστοληπτικής ικανότητας·
            
         
               δ)
            
            
               τις μέσες ετήσιες σταθερές και μεταβλητές αποδοχές των αναλυτών αξιολόγησης, των επικεφαλής αναλυτών και του υπεύθυνου συμμόρφωσης για κάθε ένα από τα τρία τελευταία οικονομικά έτη.
            
         3.   Ο οργανισμός αξιολόγησης πιστοληπτικής ικανότητας περιγράφει τα μέτρα που έχουν ληφθεί για να εξασφαλιστεί ότι θα ενημερώνεται σε περίπτωση διακοπής της σχέσης εργασίας ενός αναλυτή αξιολογήσεων, ο οποίος στη συνέχεια προσλαμβάνεται από την αξιολογούμενη οντότητα όπως αναφέρεται στο σημείο 6 του τμήματος Γ του παραρτήματος I του κανονισμού (ΕΚ) αριθ. 1060/2009. Ο οργανισμός αξιολόγησης της πιστοληπτικής ικανότητας περιγράφει τα μέτρα που έχουν ληφθεί για να εξασφαλιστεί ότι τα πρόσωπα που αναφέρονται στο σημείο 1 του τμήματος Γ του παραρτήματος I του κανονισμού (ΕΚ) αριθ. 1060/2009 γνωρίζουν την απαγόρευση που προβλέπεται στο σημείο 7 του τμήματος Γ του παραρτήματος I του κανονισμού (ΕΚ) αριθ. 1060/2009.
   Άρθρο 15
   Ετοιμότητα και καταλληλότητα
   1.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ βιογραφικό σημείωμα, συμπεριλαμβανομένου του ιστορικού απασχόλησης με τις σχετικές ημερομηνίες, αναφορά των κατεχόμενων θέσεων και περιγραφή των καθηκόντων, για καθένα από τους κατωτέρω:
   
               α)
            
            
               μέλη της ανώτερης διοίκησης·
            
         
               β)
            
            
               πρόσωπα που έχουν ορισθεί για να διευθύνουν τις δραστηριότητες των υποκαταστημάτων·
            
         
               γ)
            
            
               αρμόδιους για τον εσωτερικό λογιστικό έλεγχο, την εσωτερική υπηρεσία ελέγχου, την υπηρεσία συμμόρφωσης, την αξιολόγηση κινδύνων και την υπηρεσία επανεξέτασης.
            
         2.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ τις ακόλουθες πληροφορίες όσον αφορά κάθε μέλος της ανώτερης διοίκησής του:
   
               α)
            
            
               πρόσφατο αρχείο ποινικού μητρώου από τη χώρα προέλευσης του σχετικού προσώπου, εκτός αν οι αρμόδιες εθνικές αρχές δεν εκδίδουν αυτού του είδους έγγραφα·
            
         
               β)
            
            
               δήλωση του ιδίου σχετικά με την καλή φήμη του που περιλαμβάνει τουλάχιστον τις δηλώσεις που αναφέρονται στο παράρτημα VI και είναι υπογεγραμμένη από το εν λόγω πρόσωπο.
            
         
      ΤΜΗΜΑ 6
   
   
      
         Έκδοση και επανεξέταση των αξιολογήσεων πιστοληπτικής ικανότητας
      
   
   Άρθρο 16
   Ανάπτυξη, επικύρωση, επανεξέταση και κοινοποίηση των μεθοδολογιών αξιολόγησης πιστοληπτικής ικανότητας
   1.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ, για κάθε κλάση αξιολογήσεων, υψηλού επιπέδου περιγραφή του φάσματος των βασικών μοντέλων και μεθοδολογιών που χρησιμοποιούνται για τον καθορισμό των αξιολογήσεων πιστοληπτικής ικανότητας.
   2.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ τις ακόλουθες πληροφορίες σχετικά με τις πολιτικές και τις διαδικασίες του:
   
               α)
            
            
               πληροφορίες σχετικά με την ανάπτυξη, την επικύρωση και την επανεξέταση των μεθοδολογιών αξιολόγησης, όπου συμπεριλαμβάνονται τουλάχιστον οι πληροφορίες που προβλέπονται στο σημείο 1 του παραρτήματος VΙΙ·
            
         
               β)
            
            
               πληροφορίες σχετικά με την κοινοποίηση των μεθοδολογιών αξιολόγησης και περιγραφές των μοντέλων και των βασικών παραδοχών αξιολόγησης που χρησιμοποιούνται στις δραστηριότητες αξιολόγησης πιστοληπτικής ικανότητας που αναφέρονται στο σημείο 5 του μέρους I του τμήματος E του παραρτήματος I του κανονισμού (ΕΚ) αριθ. 1060/2009.
            
         Άρθρο 17
   Έκδοση των αξιολογήσεων πιστοληπτικής ικανότητας
   1.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ τις ακόλουθες πληροφορίες:
   
               α)
            
            
               τις ονοματολογίες αξιολόγησης πιστοληπτικής ικανότητας για κάθε κλάση αξιολογήσεων πιστοληπτικής ικανότητας·
            
         
               β)
            
            
               τον ορισμό όλων των δράσεων και χαρακτηρισμών αξιολόγησης που χρησιμοποιούνται από τον οργανισμό αξιολόγησης πιστοληπτικής ικανότητας·
            
         
               γ)
            
            
               τις πολιτικές και τις διαδικασίες του σχετικά με την έκδοση αξιολογήσεων πιστοληπτικής ικανότητας, όπου συμπεριλαμβάνονται τουλάχιστον οι πληροφορίες που προβλέπονται στο σημείο 2 του παραρτήματος VΙΙ·
            
         
               δ)
            
            
               τις γενικές κατευθύνσεις τυχόν επιτροπών αξιολόγησης·
            
         
               ε)
            
            
               περιγραφή των ρυθμίσεων που εφαρμόζονται για την κοινοποίηση μιας απόφασης αξιολόγησης, όπου συμπεριλαμβάνονται τουλάχιστον οι πληροφορίες που αναφέρονται στο σημείο 3 του παραρτήματος VΙΙ·
            
         
               στ)
            
            
               περιγραφή των διαδικασιών που ακολουθούνται προκειμένου να εξασφαλίζεται ότι η μεθοδολογία ακολουθείται και εφαρμόζεται με συνέπεια σε όλες τις κλάσεις αξιολογήσεων, σε όλα τα γραφεία και σε όλες τις περιφέρειες.
            
         2.   Ο οργανισμός αξιολόγησης πιστοληπτικής ικανότητας εντοπίζει τυχόν διαφορές μεταξύ της αντιμετώπισης των μη ζητηθεισών αξιολογήσεων και των ζητηθεισών αξιολογήσεων στις πολιτικές και τις διαδικασίες που προβλέπονται στα στοιχεία γ) και ε) της παραγράφου 1.
   3.   Όταν η διαδικασία αξιολόγησης ελέγχεται τακτικά από ανεξάρτητους τρίτους, ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ την τελευταία έκθεση ελέγχου.
   4.   Ο οργανισμός αξιολόγησης πιστοληπτικής ικανότητας υποβάλλει επίσης στην ΕΑΚΑΑ τις ακόλουθες πληροφορίες:
   
               α)
            
            
               λεπτομέρειες και κριτήρια για την επιλογή των παρόχων δεδομένων·
            
         
               β)
            
            
               λεπτομέρειες σχετικά με την αξιοπιστία των εσωτερικών και των εξωτερικών εισροών δεδομένων στα μοντέλα αξιολόγησης·
            
         
               γ)
            
            
               πληροφορίες σχετικά με τις χρησιμοποιούμενες πηγές δεδομένων.
            
         Άρθρο 18
   Παρακολούθηση των αξιολογήσεων πιστοληπτικής ικανότητας
   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ πληροφορίες σχετικά με τις πολιτικές και τις διαδικασίες που αφορούν τα εξής:
   
               α)
            
            
               την παρακολούθηση των αξιολογήσεων, επισημαίνοντας τυχόν διαφορές μεταξύ των ζητηθεισών και των μη ζητηθεισών αξιολογήσεων, όπου περιλαμβάνονται τουλάχιστον οι πληροφορίες που αναφέρονται στο σημείο 4 του παραρτήματος VΙΙ·
            
         
               β)
            
            
               την κοινοποίηση της απόφασης για επανεξέταση ή αλλαγή μιας αξιολόγησης πιστοληπτικής ικανότητας·
            
         
               γ)
            
            
               την παρακολούθηση της επίδρασης που έχουν οι αλλαγές των μακροοικονομικών συνθηκών ή των συνθηκών των χρηματοπιστωτικών αγορών στις αξιολογήσεις πιστοληπτικής ικανότητας όπως περιγράφεται στο άρθρο 8 παράγραφος 5 του κανονισμού (ΕΚ) αριθ. 1060/2009.
            
         
      ΤΜΗΜΑ 7
   
   
      
         Περιγραφή των διαδικασιών και μεθοδολογιών έκδοσης και επανεξέτασης
      
   
   Άρθρο 19
   Απαιτήσεις για την παρουσίαση των αξιολογήσεων πιστοληπτικής ικανότητας
   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ πληροφορίες σχετικά με τα ακόλουθα στοιχεία:
   
               α)
            
            
               πολιτικές και διαδικασίες όσον αφορά την αξιολόγηση των απαιτήσεων κοινοποίησης που προβλέπεται στις ακόλουθες διατάξεις του κανονισμού (ΕΚ) αριθ. 1060/2009:
               
                           i)
                        
                        
                           παράγραφοι 1, 2 και 5 του άρθρου 10·
                        
                     
                           ii)
                        
                        
                           μέρος I του τμήματος Δ του παραρτήματος Ι·
                        
                     
         
               β)
            
            
               όταν ο οργανισμός αξιολόγησης πιστοληπτικής ικανότητας αξιολογεί δομημένα μέσα, πολιτικές και διαδικασίες όσον αφορά τις ακόλουθες διατάξεις του κανονισμού (ΕΚ) αριθ. 1060/2009:
               
                           i)
                        
                        
                           άρθρο 10 παράγραφος 3,
                        
                     
                           ii)
                        
                        
                           σημείο 4 του τμήματος Β του παραρτήματος Ι·
                        
                     
                           iii)
                        
                        
                           μέρος II του τμήματος Δ του παραρτήματος Ι·
                        
                     
         
               γ)
            
            
               δείγματα τυπικών εκθέσεων αξιολόγησης πιστοληπτικής ικανότητας ή άλλα έγγραφα που αποδεικνύουν τον τρόπο με τον οποίο ο οργανισμός αξιολόγησης πιστοληπτικής ικανότητας ανταποκρίνεται ή προτίθεται να ανταποκριθεί στις εν λόγω υποχρεώσεις κοινοποίησης· και
            
         
               δ)
            
            
               δείγματα τυπικών επιστολών αξιολόγησης για κάθε κλάση αξιολογήσεων πιστοληπτικής ικανότητας του οργανισμού αξιολόγησης πιστοληπτικής ικανότητας.
            
         
      ΤΜΗΜΑ 8
   
   
      
         Σύγκρουση συμφερόντων
      
   
   Άρθρο 20
   Ανεξαρτησία και αποφυγή σύγκρουσης συμφερόντων
   1.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ πληροφορίες σχετικά με τις πολιτικές και διαδικασίες για τον εντοπισμό, τη διαχείριση και την κοινοποίηση των συγκρούσεων συμφερόντων και τους κανόνες σχετικά με τους αναλυτές αξιολογήσεων και τα άλλα πρόσωπα που εμπλέκονται άμεσα στις δραστηριότητες αξιολόγησης πιστοληπτικής ικανότητας, οι οποίες καλύπτουν τουλάχιστον τις απαιτήσεις που ορίζονται στο παράρτημα VIII.
   2.   Ο οργανισμός αξιολόγησης πιστοληπτικής ικανότητας περιγράφει τη διαδικασία που εφαρμόστηκε για να διασφαλιστεί ότι τα αρμόδια πρόσωπα γνωρίζουν τις πολιτικές και διαδικασίες που αναφέρονται στην παράγραφο 1. Ο οργανισμός αξιολόγησης της πιστοληπτικής ικανότητας περιγράφει τα μέτρα που έχουν ληφθεί για να εξασφαλιστεί ότι η υπηρεσία επανεξέτασης που είναι υπεύθυνη για την επανεξέταση των μεθόδων που αναφέρονται στο σημείο 9 του τμήματος Α του παραρτήματος I του κανονισμού (ΕΚ) αριθ. 1060/2009 είναι ανεξάρτητη από τα επιχειρηματικά καθήκοντα που περιλαμβάνουν τις δραστηριότητες αξιολόγησης πιστοληπτικής ικανότητας.
   3.   Ο οργανισμός αξιολόγησης πιστοληπτικής ικανότητας περιγράφει τους εφαρμοζόμενους ελέγχους, συμπεριλαμβανομένων των ελέγχων που διενεργούνται μέσω συστημάτων πληροφορικής, προκειμένου να συμμορφωθούν με τις απαιτήσεις του άρθρου 7 παράγραφοι 2 και 3 του κανονισμού (ΕΚ) αριθ. 1060/2009, για τις διαπραγματεύσεις σχετικά με τις αμοιβές, καθώς και τους κανόνες που αφορούν τα πρόσωπα που εμπλέκονται σε δραστηριότητες αξιολόγησης πιστοληπτικής ικανότητας.
   4.   Ο οργανισμός αξιολόγησης πιστοληπτικής ικανότητας περιγράφει κάθε άλλο μέτρο και έλεγχο που θεσπίζεται προκειμένου να διασφαλιστεί η ανεξαρτησία των αναλυτών αξιολόγησης που απασχολεί.
   Άρθρο 21
   Απογραφή των συγκρούσεων συμφερόντων
   1.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ επικαιροποιημένη απογραφή των υφιστάμενων και των δυνητικών συγκρούσεων συμφερόντων που τον αφορούν. Όταν ο οργανισμός αξιολόγησης πιστοληπτικής ικανότητας είναι μέλος ομίλου επιχειρήσεων, περιλαμβάνει στην απογραφή τυχόν συγκρούσεις συμφερόντων που προκύπτουν από άλλες οικονομικές οντότητες που ανήκουν στον ίδιο όμιλο επιχειρήσεων.
   2.   Η απογραφή των υφιστάμενων και δυνητικών συγκρούσεων συμφερόντων επισημαίνει τις ακόλουθες δυνητικές συγκρούσεις συμφερόντων:
   
               α)
            
            
               δυνητικές συγκρούσεις συμφερόντων με σχετιζόμενους με αυτές τρίτους·
            
         
               β)
            
            
               δυνητικές συγκρούσεις συμφερόντων που ανακύπτουν από την εκτέλεση συναφών υπηρεσιών και από την εξωτερική ανάθεση δραστηριοτήτων αξιολόγησης πιστοληπτικής ικανότητας.
            
         3.   Η απογραφή που αναφέρεται στην παράγραφο 1 εξηγεί πώς εξαλείφονται οι δυνητικές συγκρούσεις συμφερόντων ή πώς γίνεται η διαχείρισή τους και πώς κοινοποιούνται.
   Άρθρο 22
   Συγκρούσεις συμφερόντων όσον αφορά τις συναφείς υπηρεσίες
   1.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ περιγραφή των πόρων, ανθρώπινων και τεχνικών, που χρησιμοποιούνται από κοινού από τις υπηρεσίες αξιολόγησης και τις συναφείς υπηρεσίες του οργανισμού αξιολόγησης πιστοληπτικής ικανότητας ή από κοινού με τον όμιλο επιχειρήσεων στον οποίο ανήκει.
   2.   Ο οργανισμός αξιολόγησης πιστοληπτικής ικανότητας περιγράφει τα μέτρα που έχουν ληφθεί για την αποτροπή, την κοινοποίηση και τον μετριασμό τυχόν υφιστάμενων ή δυνητικών συγκρούσεων συμφερόντων μεταξύ της δραστηριότητας αξιολόγησης και των συναφών υπηρεσιών.
   3.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ αντίγραφο των αποτελεσμάτων τυχόν εσωτερικών αξιολογήσεων που διενεργούνται για τον εντοπισμό ενδεχόμενων υφιστάμενων ή δυνητικών συγκρούσεων συμφερόντων μεταξύ της δραστηριότητας αξιολόγησης και των συναφών υπηρεσιών.
   
      ΤΜΗΜΑ 9
   
   
      
         Πρόγραμμα δραστηριοτήτων
      
   
   Άρθρο 23
   Πληροφορίες σχετικά με το πρόγραμμα δραστηριοτήτων
   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ τις ετήσιες πληροφορίες που περιγράφονται στο παράρτημα IX, οι οποίες καλύπτουν περίοδο 3 ετών από την ημερομηνία εγγραφής.
   
      ΤΜΗΜΑ 10
   
   
      
         Χρήση της προσυπογραφής
      
   
   Άρθρο 24
   Αναμενόμενη χρήση της προσυπογραφής
   Όταν ο οργανισμός αξιολόγησης πιστοληπτικής ικανότητας προτίθεται να προσυπογράφει αξιολογήσεις πιστοληπτικής ικανότητας που εκδίδονται σε τρίτες χώρες, όπως προβλέπεται στο άρθρο 4 παράγραφος 3 του κανονισμού (ΕΚ) αριθ. 1060/2009, υποβάλλει στην ΕΑΚΑΑ τις πληροφορίες που προβλέπονται στο παράρτημα XI.
   
      ΤΜΗΜΑ 11
   
   
      
         Εξωτερική ανάθεση
      
   
   Άρθρο 25
   Απαιτήσεις εξωτερικής ανάθεσης
   1.   Όταν ο οργανισμός αξιολόγησης πιστοληπτικής ικανότητας προβαίνει σε εξωτερική ανάθεση τυχόν σημαντικών επιχειρησιακών λειτουργιών, υποβάλλει στην ΕΑΚΑΑ τις ακόλουθες πληροφορίες:
   
               α)
            
            
               πολιτικές του όσον αφορά την εξωτερική ανάθεση·
            
         
               β)
            
            
               εξηγήσεις σχετικά με τον τρόπο με τον οποίο προτίθεται να εντοπίζει, να διαχειρίζεται και να εποπτεύει τους κινδύνους που συνεπάγεται η εξωτερική ανάθεση σημαντικών επιχειρησιακών λειτουργιών·
            
         
               γ)
            
            
               αντίγραφο των συμφωνιών εξωτερικής ανάθεσης μεταξύ του οργανισμού αξιολόγησης πιστοληπτικής ικανότητας και της οντότητας στην οποία ανατίθενται οι δραστηριότητες·
            
         
               δ)
            
            
               αντίγραφο κάθε εσωτερικής ή εξωτερικής έκθεσης σχετικά με τις δραστηριότητες που αποτελούν αντικείμενο εξωτερικής ανάθεσης, οι οποίες έχουν εκδοθεί κατά τα 5 τελευταία έτη.
            
         2.   Για τους σκοπούς της παραγράφου 1, στις σημαντικές επιχειρησιακές λειτουργίες περιλαμβάνονται η επανεξέταση των αξιολογήσεων, ο επικεφαλής αναλυτής, η ανάπτυξη και επανεξέταση μεθοδολογιών αξιολόγησης, η έγκριση αξιολογήσεων, ο εσωτερικός ποιοτικός έλεγχος, η αποθήκευση δεδομένων, τα συστήματα ΤΠ, η τεχνική υποστήριξη ΤΠ και η λογιστική.
   ΚΕΦΑΛΑΙΟ 3
   
      ΠΙΣΤΟΠΟΙΗΣΗ
   
   
      ΤΜΗΜΑ 1
   
   
      
         Αίτηση πιστοποίησης
      
   
   Άρθρο 26
   Πληροφορίες της αίτησης πιστοποίησης
   1.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ τις ακόλουθες πληροφορίες:
   
               α)
            
            
               τις γενικές πληροφορίες που ζητούνται στα σημεία 1 έως 10 του παραρτήματος ΙΙ·
            
         
               β)
            
            
               τις πληροφορίες σχετικά με τους ιδιοκτήτες του που αναφέρονται στο άρθρο 8·
            
         
               γ)
            
            
               το οργανόγραμμα που αναφέρεται στο άρθρο 10·
            
         
               δ)
            
            
               λεπτομέρειες σχετικά με τα μέτρα που έχουν ληφθεί για την αποτροπή, την κοινοποίηση και τον μετριασμό τυχόν υφιστάμενων ή δυνητικών συγκρούσεων συμφερόντων μεταξύ της δραστηριότητας αξιολόγησης και των συναφών υπηρεσιών·
            
         
               ε)
            
            
               τις πληροφορίες που αναφέρονται στο άρθρο 13 σχετικά με τους χρηματοοικονομικούς πόρους του οργανισμού αξιολόγησης πιστοληπτικής ικανότητας.
            
         2.   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ τις ακόλουθες πληροφορίες σχετικά με τις επιχειρηματικές του δραστηριότητες:
   
               α)
            
            
               για τα τρία προηγούμενα έτη, τον αριθμό των εργαζομένων που έχουν εξαρτημένη σχέση εργασίας και συμμετέχουν στις υπηρεσίες αξιολόγησης και στις συναφείς υπηρεσίες, τόσο μόνιμων όσο και έκτακτων·
            
         
               β)
            
            
               εάν ο αιτών διαθέτει υποκατάστημα, τον αριθμό των εργαζομένων που συμμετέχουν στη δραστηριότητα αξιολόγησης και στη δραστηριότητα συναφών υπηρεσιών σε κάθε υποκατάστημα·
            
         
               γ)
            
            
               τον αριθμό των αναλυτών αξιολόγησης πιστοληπτικής ικανότητας που έχουν εξαρτημένη σχέση εργασίας με τον αιτούντα συμπεριλαμβανομένου, εφόσον ο οργανισμός αξιολόγησης πιστοληπτικής ικανότητας διαθέτει υποκατάστημα, του αριθμού των αναλυτών αξιολόγησης που έχουν εξαρτημένη σχέση εργασίας σε κάθε υποκατάστημα·
            
         
               δ)
            
            
               εάν ο οργανισμός αξιολόγησης πιστοληπτικής ικανότητας σχεδιάζει να ιδρύσει νέο υποκατάστημα, περιγραφή του είδους των επιχειρηματικών δραστηριοτήτων που αναμένεται ότι θα διεξάγει το νέο υποκατάστημα, πλήρη επωνυμία και διεύθυνση και το χρονοδιάγραμμα για την ίδρυσή του·
            
         
               ε)
            
            
               εάν ο οργανισμός αξιολόγησης πιστοληπτικής ικανότητας σχεδιάζει να διεξάγει νέες συναφείς υπηρεσίες, περιγραφή των νέων υπηρεσιών και το χρονοδιάγραμμα για την έναρξή τους·
            
         
               στ)
            
            
               τα έσοδα που έχει αποκομίσει κατά τη διάρκεια των τριών τελευταίων ετών ο οργανισμός αξιολόγησης πιστοληπτικής ικανότητας από αξιολογήσεις και συναφείς υπηρεσίες ως ποσοστό των συνολικών εσόδων, με βάση το οικονομικό έτος·
            
         
               ζ)
            
            
               εάν ο οργανισμός αξιολόγησης πιστοληπτικής ικανότητας έχει ένα ή περισσότερα υποκαταστήματα, τα έσοδα που έχει αποκομίσει κατά τη διάρκεια των τριών τελευταίων ετών από κάθε υποκατάστημα ως ποσοστό των συνολικών εσόδων, με βάση το οικονομικό έτος.
            
         3.   Ο οργανισμός αξιολόγησης πιστοληπτικής ικανότητας υποβάλλει επίσης στην ΕΑΚΑΑ τις ακόλουθες πληροφορίες σχετικά με τις αξιολογήσεις που εκδίδει ή προτίθεται να εκδώσει:
   
               α)
            
            
               την κλάση αξιολογήσεων πιστοληπτικής ικανότητας·
            
         
               β)
            
            
               τις ονοματολογίες αξιολόγησης πιστοληπτικής ικανότητας για κλάση κατηγορία αξιολογήσεων πιστοληπτικής ικανότητας·
            
         
               γ)
            
            
               τον ορισμό όλων των δράσεων και χαρακτηρισμών αξιολόγησης που χρησιμοποιούνται από τον οργανισμό αξιολόγησης πιστοληπτικής ικανότητας·
            
         
               δ)
            
            
               λεπτομέρειες για το εάν ο οργανισμός αξιολόγησης πιστοληπτικής ικανότητας παράγει ζητηθείσες ή μη ζητηθείσες αξιολογήσεις ή και τα δύο·
            
         
               ε)
            
            
               για κάθε κλάση αξιολογήσεων πιστοληπτικής ικανότητας, τον αριθμό των ετών πείρας που διαθέτει όσον αφορά την εκπόνηση των εν λόγω αξιολογήσεων·
            
         
               στ)
            
            
               για κάθε κλάση αξιολογήσεων πιστοληπτικής ικανότητας, την τρέχουσα ή την αναμενόμενη αναλογία δημόσιων και ιδιωτικών αξιολογήσεων πιστοληπτικής ικανότητας.
            
         4.   Ο οργανισμός αξιολόγησης πιστοληπτικής ικανότητας αναφέρει κατά πόσον έχει σήμερα, ή πρόκειται να ζητήσει, την ιδιότητα του εξωτερικού οργανισμού αξιολόγησης πιστοληπτικής ικανότητας («ECAI») σε ένα ή περισσότερα κράτη μέλη και, εάν ναι, προσδιορίζει το οικείο κράτος μέλος.
   Άρθρο 27
   Γενικές απαιτήσεις για την αίτηση πιστοποίησης
   Ο οργανισμός αξιολόγησης πιστοληπτικής ικανότητας διασφαλίζει ότι η αίτησή του είναι σύμφωνη με τα άρθρα 2 έως 6 όσον αφορά τον μορφότυπο της αίτησης, τη βεβαίωση της ακρίβειάς της, την κλάση αξιολογήσεων πιστοληπτικής ικανότητας, τον αριθμό των εργαζομένων, καθώς και τις πολιτικές και τις διαδικασίες που κοινοποιούνται στην ΕΑΚΑΑ.
   
      ΤΜΗΜΑ 2
   
   
      
         Συστημική σημασία
      
   
   Άρθρο 28
   Συστημική σημασία
   Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ τις πληροφορίες που αναφέρονται στο παράρτημα XII σχετικά με τη συστημική σημασία των αξιολογήσεων πιστοληπτικής ικανότητας που εκδίδει και των δραστηριοτήτων αξιολόγησης πιστοληπτικής ικανότητας που διεξάγει για τη χρηματοπιστωτική σταθερότητα ή την ακεραιότητα των χρηματοπιστωτικών αγορών ενός ή περισσότερων κρατών μελών.
   ΚΕΦΑΛΑΙΟ 4
   
      ΤΕΛΙΚΕΣ ΔΙΑΤΑΞΕΙΣ
   
   Άρθρο 29
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Μαρτίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 302 της 17.11.2009, σ. 1.
   
      (2)  ΕΕ L 331 της 15.12.2010, σ. 84.
   
      (3)  ΕΕ L 157 της 9.6.2006, σ. 87.
   
      ΠΑΡΑΡΤΗΜΑ Ι
      
         ΣΤΟΙΧΕΙΑ ΑΝΑΦΟΡΑΣ ΕΓΓΡΑΦΩΝ
      
      
         (Άρθρο 2)
      
      
                  Άρθρο ή παράρτημα του παρόντος κανονισμού
               
               
                  Κωδικός αριθμός του οργανισμού αξιολόγησης πιστοληπτικής ικανότητας
               
               
                  Τίτλος του εγγράφου
               
               
                  Κεφάλαιο ή τμήμα ή σελίδα του εγγράφου όπου ευρίσκονται οι πληροφορίες ή λόγος για τον οποίο δεν παρέχονται οι πληροφορίες
               
            
                  …
               
               
                   
               
               
                   
               
               
                   
               
            
                  …
               
               
                   
               
               
                   
               
               
                   
               
            
                  …
               
               
                   
               
               
                   
               
               
                   
               
            
                  …
               
               
                   
               
               
                   
               
               
                   
               
            
   
      ΠΑΡΑΡΤΗΜΑ II
      
         ΓΕΝΙΚΕΣ ΠΛΗΡΟΦΟΡΙΕΣ
      
      
         (Άρθρο 7)
      
      
                  1.
               
               
                  Πλήρης επωνυμία
               
            
                  2.
               
               
                  Χώρα εγκατάστασης
               
            
                  3.
               
               
                  Διεύθυνση της έδρας
               
            
                  4.
               
               
                  Νομικό καθεστώς
               
            
                  5.
               
               
                  Όσον αφορά τον αρμόδιο επικοινωνίας για το σκοπό της αίτησης:
                  
                              α)
                           
                           
                              ονοματεπώνυμο·
                           
                        
                              β)
                           
                           
                              τίτλος·
                           
                        
                              γ)
                           
                           
                              διεύθυνση·
                           
                        
                              δ)
                           
                           
                              διεύθυνση ηλεκτρονικού ταχυδρομείου·
                           
                        
                              ε)
                           
                           
                              αριθμός τηλεφώνου.
                           
                        
            
                  6.
               
               
                  Όσον αφορά τον υπεύθυνο συμμόρφωσης:
                  
                              α)
                           
                           
                              ονοματεπώνυμο·
                           
                        
                              β)
                           
                           
                              τίτλος·
                           
                        
                              γ)
                           
                           
                              διεύθυνση·
                           
                        
                              δ)
                           
                           
                              διεύθυνση ηλεκτρονικού ταχυδρομείου·
                           
                        
                              ε)
                           
                           
                              αριθμός τηλεφώνου.
                           
                        
            
                  7.
               
               
                  Περιγραφή των επιχειρηματικών δραστηριοτήτων που διεξάγει ο οργανισμός αξιολόγησης πιστοληπτικής ικανότητας, συμπεριλαμβανομένων των συναφών υπηρεσιών και, εάν έχει ένα ή περισσότερα υποκαταστήματα ή θυγατρικές, δραστηριότητα που ασκείται από κάθε υποκατάστημα ή θυγατρική.
               
            
                  8.
               
               
                  Αναφορά της κλάσης αξιολογήσεων με βάση τις κατηγορίες που ορίζονται στο άρθρο 5, για την οποία υποβάλλει αίτηση εγγραφής ο οργανισμός αξιολόγησης πιστοληπτικής ικανότητας.
               
            
                  9.
               
               
                  Αναφορά των ρυθμιζόμενων αγορών στις οποίες είναι εισηγμένος ο οργανισμός αξιολόγησης πιστοληπτικής ικανότητας, κατά περίπτωση.
               
            
                  10.
               
               
                  Οικονομικές εκθέσεις:
                  
                              α)
                           
                           
                              ένδειξη εάν ο οργανισμός αξιολόγησης πιστοληπτικής ικανότητας υπόκειται σε λογιστικό έλεγχο·
                           
                        
                              β)
                           
                           
                              εφόσον ο οργανισμός αξιολόγησης πιστοληπτικής ικανότητας υπόκειται σε έλεγχο, όνομα του εξωτερικού ελεγκτή και εθνικός αριθμός μητρώου του εξωτερικού ελεγκτή·
                           
                        
                              γ)
                           
                           
                              ημερομηνία του τέλους του οικονομικού έτους.
                           
                        
            
                  11.
               
               
                  Αριθμός εργαζομένων (εκτός των εργαζομένων που βρίσκονται σε υποκαταστήματα) κατά την ημερομηνία υποβολής της αίτησης και κατά τη λήξη καθενός από τα τρία τελευταία οικονομικά έτη, που ανήκουν στις εξής κατηγορίες:
                  
                              α)
                           
                           
                              έκτακτοι εργαζόμενοι·
                           
                        
                              β)
                           
                           
                              μόνιμοι εργαζόμενοι με λιγότερα από πέντε έτη υπηρεσίας·
                           
                        
                              γ)
                           
                           
                              μόνιμοι εργαζόμενοι με πέντε ή περισσότερα έτη υπηρεσίας.
                           
                        
            
                  12.
               
               
                  Εάν ο οργανισμός αξιολόγησης πιστοληπτικής ικανότητας έχει υποκαταστήματα, για κάθε υποκατάστημα:
                  
                              α)
                           
                           
                              πλήρης επωνυμία·
                           
                        
                              β)
                           
                           
                              νομικό καθεστώς·
                           
                        
                              γ)
                           
                           
                              διεύθυνση· και
                           
                        
                              δ)
                           
                           
                              αριθμός έκτακτων και μόνιμων εργαζομένων.
                           
                        
            
                  13.
               
               
                  Κατάλογος των χωρών από τις οποίες ο οργανισμός αξιολόγησης πιστοληπτικής ικανότητας προτίθεται να προσυπογράφει αξιολογήσεις πιστοληπτικής ικανότητας.
               
            
   
      ΠΑΡΑΡΤΗΜΑ III
      
         ΠΛΗΡΟΦΟΡΙΕΣ ΠΟΥ ΥΠΟΒΑΛΛΟΝΤΑΙ ΣΧΕΤΙΚΑ ΜΕ ΤΗΝ ΙΔΙΟΚΤΗΣΙΑΚΗ ΔΟΜΗ
      
      
         (Άρθρο 8)
      
      
                  1.
               
               
                  Στοιχεία των ιδιοκτητών του οργανισμού αξιολόγησης πιστοληπτικής ικανότητας που προβλέπονται στο άρθρο 8 παράγραφος 1 με το ακόλουθο επίπεδο λεπτομέρειας:
                  
                              Ιδιοκτήτης
                           
                           
                              Εκατοστιαίο ποσοστό του κεφαλαίου
                           
                           
                              Φύση της συμμετοχής: Άμεση ή έμμεση
                           
                           
                              Ποσοστό των δικαιωμάτων ψήφου
                           
                           
                               
                           
                        
                              …
                           
                           
                              …
                           
                           
                               
                           
                           
                               
                           
                           
                               
                           
                        
                              …
                           
                           
                              …
                           
                           
                               
                           
                           
                               
                           
                           
                               
                           
                        
                              …
                           
                           
                              …
                           
                           
                               
                           
                           
                               
                           
                           
                               
                           
                        
            
                  2.
               
               
                  Περιγραφή των επιχειρηματικών δραστηριοτήτων των ιδιοκτητών του οργανισμού αξιολόγησης πιστοληπτικής ικανότητας που αναφέρονται στο άρθρο 8 παράγραφος 1:
                  
                              Ιδιοκτήτης
                           
                           
                              Επιχειρηματικές δραστηριότητες
                           
                        
                              …
                           
                           
                              …
                           
                        
                              …
                           
                           
                              …
                           
                        
                              …
                           
                           
                              …
                           
                        
            
                  3.
               
               
                  Στοιχεία των επιχειρηματικών δραστηριοτήτων των εταιρειών στις οποίες οι ιδιοκτήτες που αναφέρονται στο άρθρο 8 παράγραφος 1 έχουν συμφέροντα σύμφωνα με το άρθρο 8 παράγραφος 2:
                  
                              Ιδιοκτήτης
                           
                           
                              Εταιρείες στις οποίες ο ιδιοκτήτης έχει συμφέρον σύμφωνα με το άρθρο 8 παράγραφος 2
                           
                           
                              Επιχειρηματικές δραστηριότητες
                           
                        
                              …
                           
                           
                              …
                           
                           
                               
                           
                        
                              …
                           
                           
                              …
                           
                           
                               
                           
                        
                              …
                           
                           
                              …
                           
                           
                               
                           
                        
            
                  4.
               
               
                  Στοιχεία των ιδιοκτητών της μητρικής επιχείρησης που αναφέρονται στο άρθρο 8 παράγραφος 3:
                  
                              Ιδιοκτήτης
                           
                           
                              Εκατοστιαίο ποσοστό του κεφαλαίου
                           
                           
                              Φύση της συμμετοχής: Άμεση ή έμμεση
                           
                           
                              Ποσοστό των δικαιωμάτων ψήφου
                           
                           
                              Φύση της συμμετοχής: Άμεση ή έμμεση
                           
                        
                              …
                           
                           
                              …
                           
                           
                               
                           
                           
                               
                           
                           
                               
                           
                        
                              …
                           
                           
                              …
                           
                           
                               
                           
                           
                               
                           
                           
                               
                           
                        
                              …
                           
                           
                              …
                           
                           
                               
                           
                           
                               
                           
                           
                               
                           
                        
            
   
      ΠΑΡΑΡΤΗΜΑ IV
      
         ΟΡΓΑΝΩΤΙΚΗ ΔΟΜΗ
      
      
         (Άρθρο 11)
      
      
                  1.
               
               
                  Ο οργανισμός αξιολόγησης πιστοληπτικής ικανότητας υποβάλλει τις ακόλουθες πληροφορίες σχετικά με τις πολιτικές και τις διαδικασίες που αναφέρονται στο άρθρο 11 παράγραφος 1:
                  
                              α)
                           
                           
                              περιγραφή των ρόλων και των ευθυνών των εργαζομένων·
                           
                        
                              β)
                           
                           
                              περιγραφή των μηχανισμών για την παρακολούθηση της αποτελεσματικότητας της πολιτικής ή της διαδικασίας·
                           
                        
                              γ)
                           
                           
                              αριθμός των εργαζομένων, ποσοστό των έκτακτων σε σχέση με τους μόνιμους εργαζομένους·
                           
                        
                              δ)
                           
                           
                              πληροφορίες σχετικά με την ιεραρχική δομή, καθώς και συχνότητα υποβολής αναφορών· και
                           
                        
                              ε)
                           
                           
                              περιγραφή της αλληλεπίδρασης μεταξύ της σχετικής υπηρεσίας και των εργαζομένων που εμπλέκονται άμεσα στη διαδικασία αξιολόγησης και μεταξύ αυτής της υπηρεσίας και των άλλων υπηρεσιών.
                           
                        
            
                  2.
               
               
                  Όταν οι ρυθμίσεις που αναφέρονται στο σημείο 1 του παρόντος παραρτήματος εφαρμόζονται σε επίπεδο ομίλου επιχειρήσεων, ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ αντίγραφο των σχετικών συμφωνιών επιπέδου υπηρεσιών που έχει συνάψει ή προτίθεται να συνάψει με άλλα μέλη του ομίλου, καθώς και τις ακόλουθες πληροφορίες:
                  
                              α)
                           
                           
                              περιγραφή των σχετικών καθηκόντων που εκτελούνται από κάθε επιχείρηση του ομίλου, συμπεριλαμβανομένων και των επιχειρήσεων που είναι εγκατεστημένες σε τρίτες χώρες·
                           
                        
                              β)
                           
                           
                              σαφή ταυτοποίηση της επιχείρησης που εμπλέκεται στην εκτέλεση του καθήκοντος, προσδιορίζοντας τον τόπο όπου εδρεύει·
                           
                        
                              γ)
                           
                           
                              πληροφορίες σχετικά με την ιεραρχική δομή και τη συχνότητα υποβολής αναφορών για κάθε εμπλεκόμενη οντότητα και σχετικά με τον τρόπο με τον οποίο συλλέγονται οι πληροφορίες από κάθε οντότητα· και
                           
                        
                              δ)
                           
                           
                              πληροφορίες σχετικά με τους ειδικούς πόρους που βρίσκονται στην Ένωση. Στην περίπτωση των ανθρώπινων πόρων, ο οργανισμός αξιολόγησης πιστοληπτικής ικανότητας διευκρινίζει τον χρόνο που διατίθεται για τη συγκεκριμένη υπηρεσία με βάση ισοδύναμα πλήρους απασχόλησης.
                           
                        
            
                  3.
               
               
                  Όσον αφορά την υπηρεσία συμμόρφωσης, ο οργανισμός αξιολόγησης πιστοληπτικής ικανότητας υποβάλλει τις ακόλουθες πληροφορίες:
                  
                              α)
                           
                           
                              πολιτικές και διαδικασίες σχετικά με την κοινοποίηση πληροφοριών όπως περιγράφονται στο σημείο 5 του τμήματος Γ του παραρτήματος I του κανονισμού (ΕΚ) αριθ. 1060/2009·
                           
                        
                              β)
                           
                           
                              περιγραφή του τρόπου με τον οποίο εξασφαλίζει την ανεξαρτησία της υπηρεσίας συμμόρφωσης·
                           
                        
                              γ)
                           
                           
                              την πλέον πρόσφατη έκθεση του υπεύθυνου συμμόρφωσης·
                           
                        
                              δ)
                           
                           
                              σχέδιο εργασιών για τα τρία επόμενα έτη.
                           
                        
            
                  4.
               
               
                  Όσον αφορά την υπηρεσία εσωτερικού ελέγχου που εκτελεί τα καθήκοντα που περιγράφονται στο σημείο 10 του τμήματος Α του παραρτήματος I του κανονισμού (ΕΚ) αριθ. 1060/2009, ο οργανισμός αξιολόγησης πιστοληπτικής ικανότητας υποβάλλει τις ακόλουθες πληροφορίες:
                  
                              α)
                           
                           
                              εξήγηση του τρόπου με τον οποίο αναπτύσσεται και εφαρμόζεται η μεθοδολογία εσωτερικού ελέγχου του σύμφωνα με τα ειδικά χαρακτηριστικά των δραστηριοτήτων του και την έκταση, την πολυπλοκότητα και τους κινδύνους τους·
                           
                        
                              β)
                           
                           
                              σχέδιο εργασιών για τα τρία επόμενα έτη.
                           
                        
            
   
      ΠΑΡΑΡΤΗΜΑ V
      
         ΠΛΗΡΟΦΟΡΙΕΣ ΠΟΥ ΥΠΟΒΑΛΛΟΝΤΑΙ ΟΣΟΝ ΑΦΟΡΑ ΤΗΝ ΕΤΑΙΡΙΚΗ ΔΙΑΚΥΒΕΡΝΗΣΗ
      
      
         (Άρθρο 12)
      
      
                  1.
               
               
                  Ταυτοποίηση των μελών του διοικητικού ή του εποπτικού συμβουλίου και άλλων επιτροπών σύμφωνα με το άρθρο 12 παράγραφος 3:
                  
                              Ταυτοποίηση του μέλους
                           
                           
                              Όργανο (διοικητικό συμβούλιο, εποπτικό συμβούλιο, ελεγκτική επιτροπή, επιτροπή αποδοχών κ.λπ.) και θέση (πρόεδρος, αντιπρόεδρος, μέλος)
                           
                           
                              Όργανο άλλων επιχειρήσεων στις οποίες είναι μέλος το άτομο και θέση
                           
                        
                              …
                           
                           
                              …
                           
                           
                               
                           
                        
                              …
                           
                           
                              …
                           
                           
                               
                           
                        
                              …
                           
                           
                              …
                           
                           
                               
                           
                        
            
                  2.
               
               
                  Ταυτοποίηση των ανεξάρτητων μελών του διοικητικού ή του εποπτικού συμβουλίου σύμφωνα με το άρθρο 12 παράγραφος 3 και αιτιολόγηση της ανεξαρτησίας τους εάν είναι ανεξάρτητα μέλη και της εις βάθος γνώσης και εμπειρίας υψηλού επιπέδου όσον αφορά την αγορά δομημένων χρηματοπιστωτικών μέσων, όπου ο οργανισμός αξιολόγησης πιστοληπτικής υποβάλλει αίτηση για να εκδίδει αξιολογήσεις πιστοληπτικής ικανότητας για δομημένα χρηματοπιστωτικά προϊόντα, σύμφωνα με το τμήμα Α σημείο 2 του παραρτήματος I του κανονισμού (ΕΚ) αριθ. 1060/2009:
                  
                              Ταυτοποίηση του μέλους
                           
                           
                              Όργανο (διοικητικό ή εποπτικό συμβούλιο)
                           
                           
                              Ανεξάρτητο μέλος (ΝΑΙ/ΟΧΙ) και εάν ΝΑΙ, να αιτιολογηθεί
                           
                           
                              Εμπειρία στα δομημένα χρηματοπιστωτικά μέσα (ΝΑΙ/ΟΧΙ) και εάν ΝΑΙ, να αιτιολογηθεί
                           
                        
                              …
                           
                           
                              …
                           
                           
                               
                           
                           
                               
                           
                        
                              …
                           
                           
                              …
                           
                           
                               
                           
                           
                               
                           
                        
                              …
                           
                           
                              …
                           
                           
                               
                           
                           
                               
                           
                        
            
                  3.
               
               
                  Ο οργανισμός αξιολόγησης πιστοληπτικής ικανότητας υποβάλλει στην ΕΑΚΑΑ αντίγραφα των ακόλουθων εγγράφων σύμφωνα με το άρθρο 12 παράγραφος 4:
                  
                              α)
                           
                           
                              τα τρία τελευταία πρακτικά των συνεδριάσεων του διοικητικού και εποπτικού συμβουλίου του·
                           
                        
                              β)
                           
                           
                              τα πλέον πρόσφατα πρακτικά των συνεδριάσεων άλλων επιτροπών, όπως οι επιτροπές αποδοχών ή στρατηγικής· και
                           
                        
                              γ)
                           
                           
                              τις τρεις τελευταίες γνωμοδοτήσεις ή εκθέσεις που υποβλήθηκαν στο διοικητικό ή εποπτικό συμβούλιο από τα ανεξάρτητα μέλη.
                           
                        
            
   
      ΠΑΡΑΡΤΗΜΑ VI
      
         ΠΡΟΣΩΠΙΚΗ ΔΗΛΩΣΗ
      
      
         (Άρθρο 15 παράγραφος 2)
      
      Στη δήλωση του ιδίου του ενδιαφερομένου που υποβάλλεται σύμφωνα με το άρθρο 15 παράγραφος 2 στοιχείο β), κάθε μέλος της ανώτερης διοίκησης δηλώνει εάν το εν λόγω πρόσωπο εμπίπτει σε μια από τις ακόλουθες κατηγορίες:
      
                  α)
               
               
                  έχει καταδικαστεί για αξιόποινη πράξη·
               
            
                  β)
               
               
                  έχει αποτελέσει αντικείμενο, ή του έχει κοινοποιηθεί πειθαρχική διαδικασία ασκηθείσα από ρυθμιστικό φορέα ή ποινική διαδικασία·
               
            
                  γ)
               
               
                  έχει αποτελέσει αντικείμενο κυρώσεων σε αστική δίκη σε συνάρτηση με παροχή χρηματοπιστωτικών υπηρεσιών, παράπτωμα, απάτη ή τη διοίκηση νομικού προσώπου·
               
            
                  δ)
               
               
                  καθόσον γνωρίζει, έχει αποτελέσει αντικείμενο τρέχουσας ή προηγούμενης έρευνας από ρυθμιστική αρχή ή κρατικούς φορείς ή οργανισμούς·
               
            
                  ε)
               
               
                  είχε σχέσεις με επιχείρηση της οποίας η εγγραφή ή η άδεια έχει ανακληθεί από ρυθμιστικό φορέα·
               
            
                  στ)
               
               
                  έχει στερηθεί το δικαίωμα να ασκεί δραστηριότητες που απαιτούν εγγραφή ή άδεια από ρυθμιστικό φορέα·
               
            
                  ζ)
               
               
                  έχει συμμετάσχει στη διαχείριση επιχείρησης που έχει κηρύξει πτώχευση, ή είναι υπό εκκαθάριση ή αναγκαστική διαχείριση, ενώ το εν λόγω πρόσωπο ήταν συνδεδεμένο με την επιχείρηση ή εντός ενός έτους από τότε που το πρόσωπο έπαυσε να συνδέεται με την επιχείρηση·
               
            
                  η)
               
               
                  είχε σχέσεις με επιχείρηση η οποία αποτέλεσε αντικείμενο έρευνας ή αναστολής λειτουργίας από ρυθμιστικό φορέα που είχε ως αποτέλεσμα κατασταλτική δράση·
               
            
                  θ)
               
               
                  έχει αποτελέσει αντικείμενο έρευνας, αναστολής δραστηριότητας ή επιβολής κυρώσεων από ρυθμιστικό φορέα·
               
            
                  ι)
               
               
                  έχει αποκλειστεί από τα καθήκοντα του διευθυντή, αποκλειστεί από τα καθήκοντα διευθυντικού στελέχους, απολυθεί από απασχόληση ή άλλη σύνδεση με επιχείρηση συνεπεία καταγγελιών για παραπτώματα ή παρατυπίες.
               
            
   
      ΠΑΡΑΡΤΗΜΑ VII
      
         ΕΚΔΟΣΗ ΚΑΙ ΕΠΑΝΕΞΕΤΑΣΗ ΑΞΙΟΛΟΓΗΣΕΩΝ ΠΙΣΤΟΛΗΠΤΙΚΗΣ ΙΚΑΝΟΤΗΤΑΣ
      
      
         (Άρθρα 16, 17 και 18)
      
      
                  1.
               
               
                  Οι πληροφορίες σχετικά με τις πολιτικές και τις διαδικασίες που αναφέρονται στο άρθρο 16 παράγραφος 2 στοιχείο α) όσον αφορά την ανάπτυξη, την επικύρωση και την επανεξέταση των μεθοδολογιών αξιολόγησης του ΟΑΠΙ περιλαμβάνουν τα εξής:
                  
                              α)
                           
                           
                              τις αρμοδιότητες και τη διαδικασία για την ανάπτυξη και την τελική υπογραφή μεθοδολογιών αξιολόγησης, καθώς και λεπτομέρειες σχετικά με τη σύνθεση των επιτροπών μεθοδολογιών αξιολόγησης και τις διαδικασίες επιλογής των μελών·
                           
                        
                              β)
                           
                           
                              τις αρμοδιότητες και τη διαδικασία για τη μεθοδολογία αξιολόγησης, όπου συμπεριλαμβάνονται τα εξής:
                              
                                          i)
                                       
                                       
                                          η επαλήθευση και η επικύρωση της μεθοδολογίας αξιολόγησης·
                                       
                                    
                                          ii)
                                       
                                       
                                          η επικύρωση της μεθοδολογίας εκτίμησης με βάση ιστορικά δεδομένα και, μεταξύ άλλων, ο τρόπος με τον οποίο λαμβάνονται υπόψη τα αποτελέσματα του εκ των υστέρων δοκιμαστικού ελέγχου. Επιπλέον, ο οργανισμός αξιολόγησης της πιστοληπτικής ικανότητας προσκομίζει επίσης τα αποτελέσματα των εν λόγω επικυρώσεων/δοκιμαστικών εκ των υστέρων ελέγχων για τα τρία τελευταία έτη, εφόσον υπάρχουν διαθέσιμα ποσοτικά δεδομένα·
                                       
                                    
                                          iii)
                                       
                                       
                                          η υποβολή αναφορών σχετικά με το αποτέλεσμα της επανεξέτασης της μεθοδολογίας αξιολόγησης· και
                                       
                                    
                                          iv)
                                       
                                       
                                          η υλοποίηση αλλαγών στη μεθοδολογία, το μοντέλο ή τις βασικές παραδοχές αξιολόγησης.
                                       
                                    
                        
            
                  2.
               
               
                  Οι πληροφορίες σχετικά με τις πολιτικές και τις διαδικασίες που αναφέρονται στο άρθρο 17 παράγραφος 1 στοιχείο γ) σχετικά με την έκδοση αξιολογήσεων πιστοληπτικής ικανότητας περιλαμβάνουν τα εξής:
                  
                              α)
                           
                           
                              την αλληλουχία των βημάτων που ακολουθείται για την παραγωγή των αξιολογήσεων, τη διαδικασία για την επανεξέταση και την τεκμηρίωση των προς αξιολόγηση εκδοτών ή κινητών αξιών. Εδώ περιλαμβάνονται τυχόν σημεία αναφοράς που χρησιμοποιούνται προκειμένου να διευκολύνεται η επανεξέταση·
                           
                        
                              β)
                           
                           
                              αξιολόγηση των ελάχιστων απαιτήσεων πληροφόρησης για την έναρξη και τη διατήρηση μιας αξιολόγησης, περιλαμβανομένων τόσο δημόσιων όσο και μη δημόσιων πληροφοριών·
                           
                        
                              γ)
                           
                           
                              τους μηχανισμούς ελέγχου για την έκδοση αξιολογήσεων πιστοληπτικής ικανότητας, συμπεριλαμβανομένης της παρέμβασης του εκδότη/οργανωτή έκδοσης/επενδυτή/διαχειριστή στο πλαίσιο αυτής της διαδικασίας·
                           
                        
                              δ)
                           
                           
                              τη διαδικασία για τη συλλογή, την ανάλυση και την αξιολόγηση των πληροφοριών που χρησιμοποιούνται για τον προσδιορισμό μιας αξιολόγησης, συμπεριλαμβανομένης, κατά περίπτωση, της στήριξης στην ανάλυση από άλλον οργανισμό αξιολόγησης πιστοληπτικής ικανότητας ή άλλο τρίτο φορέα·
                           
                        
                              ε)
                           
                           
                              το ρόλο και τις αρμοδιότητες των αναλυτών αξιολόγησης, καθώς και τη διεργασία και τις διαδικασίες για την επιλογή τους όσον αφορά συγκεκριμένες κινητές αξίες·
                           
                        
                              στ)
                           
                           
                              τη διαδικασία για την έγκριση των αξιολογήσεων, συμπεριλαμβανομένης της ταυτοποίησης του ρόλου και των αρμοδιοτήτων των προσώπων που εγκρίνουν τις αξιολογήσεις πιστοληπτικής ικανότητας καθώς και τη διεργασία και τις διαδικασίες για την επιλογή τους·
                           
                        
                              ζ)
                           
                           
                              όταν ένας οργανισμός αξιολόγησης πιστοληπτικής ικανότητας έχει συστήσει επιτροπές αξιολόγησης, το ρόλο και τις αρμοδιότητες των προέδρων των επιτροπών αξιολόγησης, καθώς και τις απαιτούμενες ικανότητες και τη διεργασία και τις διαδικασίες για τον διορισμό τους· και
                           
                        
                              η)
                           
                           
                              τα ελάχιστα προσόντα των προσώπων που εμπλέκονται στην απόφαση αξιολόγησης.
                           
                        
            
                  3.
               
               
                  Οι πληροφορίες σχετικά με τις πολιτικές και τις διαδικασίες που αναφέρονται στο άρθρο 17 παράγραφος 1 στοιχείο ε) όσον αφορά την κοινοποίηση μιας απόφασης αξιολόγησης περιλαμβάνουν τα εξής:
                  
                              α)
                           
                           
                              τη διαδικασία για την κοινοποίηση, στην αξιολογούμενη οντότητα, των κύριων λόγων στους οποίους βασίζεται η αξιολόγηση, τουλάχιστον 12 ώρες πριν από τη δημοσίευση του αποτελέσματος της αξιολόγησης·
                           
                        
                              β)
                           
                           
                              τη διαδικασία προσφυγής κατά αξιολογήσεων, εάν ο οργανισμός αξιολόγησης πιστοληπτικής ικανότητας την έχει εφαρμόσει· και
                           
                        
                              γ)
                           
                           
                              τις διαδικασίες για τον προσδιορισμό βασικών στοιχείων στα οποία βασίζεται η αξιολόγηση περιλαμβάνονται στην ανακοίνωση τύπου ή στις εκθέσεις.
                           
                        
            
                  4.
               
               
                  Οι πληροφορίες σχετικά με τις πολιτικές και τις διαδικασίες που αναφέρονται στο άρθρο 18 στοιχείο α) όσον αφορά την παρακολούθηση των αξιολογήσεων περιλαμβάνουν τα εξής:
                  
                              α)
                           
                           
                              τη διαδικασία παρακολούθησης, συμπεριλαμβανομένου του ρόλου και των αρμοδιοτήτων των επιτροπών αξιολόγησης, κατά περίπτωση, και περιγραφή των διαδικασιών έγκρισης των αξιολογήσεων·
                           
                        
                              β)
                           
                           
                              το ρόλο και τις αρμοδιότητες των αναλυτών αξιολόγησης·
                           
                        
                              γ)
                           
                           
                              τη διαδικασία για τη συλλογή, την ανάλυση και την αξιολόγηση των πληροφοριών που χρησιμοποιούνται για την παρακολούθηση μιας αξιολόγησης, συμπεριλαμβανομένης, κατά περίπτωση, της στήριξης στην ανάλυση από άλλον οργανισμό αξιολόγησης πιστοληπτικής ικανότητας ή άλλο τρίτο φορέα·
                           
                        
                              δ)
                           
                           
                              τη διαδικασία, συμπεριλαμβανομένης της επισκόπησης των παραγόντων που λαμβάνονται υπόψη, καθώς και τις αρμοδιότητες για τη λήψη απόφασης για το πότε μια αξιολόγηση πιστοληπτικής ικανότητας πρέπει να επανεξετάζεται επίσημα, συμπεριλαμβανομένων των δράσεων αξιολόγησης·
                           
                        
                              ε)
                           
                           
                              τη διαδικασία και τις αρμοδιότητες για τη λήψη απόφασης για το πότε μια αξιολόγηση πιστοληπτικής ικανότητας πρέπει να ανασταλεί ή ανακληθεί επίσημα·
                           
                        
                              στ)
                           
                           
                              τις διαδικασίες και τους ελέγχους όσον αφορά τις επανεξετάσεις αξιολογήσεων πιστοληπτικής ικανότητας που απαιτούνται από τα στοιχεία α) έως γ) του άρθρου 8 παράγραφος 6 του κανονισμού (ΕΚ) αριθ. 1060/2009· και
                           
                        
                              ζ)
                           
                           
                              τις πολιτικές, τις διαδικασίες και τους ελέγχους για τη συμμετοχή του εκδότη ή του οργανωτή έκδοσης στο πλαίσιο της διαδικασίας.
                           
                        
            
   
      ΠΑΡΑΡΤΗΜΑ VIII
      
         ΑΝΕΞΑΡΤΗΣΙΑ ΚΑΙ ΑΠΟΦΥΓΗ ΣΥΓΚΡΟΥΣΗΣ ΣΥΜΦΕΡΟΝΤΩΝ
      
      
         (Άρθρο 20)
      
      Οι πληροφορίες σχετικά με τις πολιτικές και τις διαδικασίες που καθορίζονται στο άρθρο 20 παράγραφος 1 όσον αφορά τον εντοπισμό, τη διαχείριση και την κοινοποίηση των συγκρούσεων συμφερόντων και τους κανόνες σχετικά με τους αναλυτές αξιολογήσεων και τα άλλα πρόσωπα που συμμετέχουν άμεσα στις δραστηριότητες αξιολόγησης πιστοληπτικής ικανότητας, καλύπτουν τα εξής:
      
                  α)
               
               
                  τον εντοπισμό, την πρόληψη, την κοινοποίηση και τον μετριασμό των συγκρούσεων συμφερόντων που ανακύπτουν από την έκδοση των αξιολογήσεων πιστοληπτικής ικανότητας ή την παροχή συναφών υπηρεσιών, κατά το σημείο 1 του τμήματος Β του παραρτήματος I του κανονισμού (ΕΚ) αριθ. 1060/2009·
               
            
                  β)
               
               
                  τον διαχωρισμό από τη διαδικασία αξιολόγησης των συζητήσεων που σχετίζονται με τις αμοιβές που ελήφθησαν από τις αξιολογούμενες οντότητες ή τους σχετιζόμενους με αυτές τρίτους, όπως ορίζεται στο άρθρο 7 παράγραφος 2 του κανονισμού (ΕΚ) αριθ. 1060/2009·
               
            
                  γ)
               
               
                  τον καθορισμό των τελών που χρεώνουν οι οργανισμοί αξιολόγησης πιστοληπτικής ικανότητας στις αξιολογούμενες οντότητες ή τους σχετιζόμενους με αυτές τρίτους· τον έλεγχο των εμπιστευτικών πληροφοριών που λαμβάνονται από, ή χρησιμοποιούνται από κοινού με, όλες τις αξιολογούμενες οντότητες, τους σχετιζόμενους με αυτές τρίτους και άλλα σχετικά άτομα, όπως προβλέπεται στο σημείο 3 του τμήματος Γ του παραρτήματος I του κανονισμού (ΕΚ) αριθ. 1060/2009·
               
            
                  δ)
               
               
                  τις απαιτήσεις που ορίζονται στο σημείο 2 του τμήματος Γ του παραρτήματος I του κανονισμού (ΕΚ) αριθ. 1060/2009 όσον αφορά τις συναλλαγές κινητών αξιών που αξιολογούνται από τον οργανισμό αξιολόγησης πιστοληπτικής ικανότητας που αποτελούν τίτλους που αντιπροσωπεύουν υποχρεώσεις μιας οντότητας αξιολογούμενης από τον οργανισμό αξιολόγησης πιστοληπτικής ικανότητας, όπου περιλαμβάνονται πληροφορίες σχετικά με τον τρόπο με τον οποίο ο οργανισμός αξιολόγησης της πιστοληπτικής ικανότητας ταυτοποιεί, για κάθε ισχύουσα αξιολόγηση πιστοληπτικής ικανότητας, τους εργαζομένους που εμπλέκονται στη διαδικασία αξιολόγησης σε οποιοδήποτε επίπεδο ή υπηρεσία·
               
            
                  ε)
               
               
                  τις απαιτήσεις που ορίζονται στο σημείο 4 του τμήματος Γ του παραρτήματος I του κανονισμού (ΕΚ) αριθ. 1060/2009 σε ό, τι αφορά την αποδοχή χρημάτων, δώρων ή διευκολύνσεων· και
               
            
                  στ)
               
               
                  τους κανόνες σχετικά με την παύση της απασχόλησης ενός αναλυτή αξιολογήσεων που ορίζονται στα σημεία 6 και 7 του τμήματος Γ του παραρτήματος I του κανονισμού (ΕΚ) αριθ. 1060/2009.
               
            
   
      ΠΑΡΑΡΤΗΜΑ IX
      
         ΠΡΟΓΡΑΜΜΑ ΔΡΑΣΤΗΡΙΟΤΗΤΩΝ
      
      
         (Άρθρο 23)
      
      
         Επιχειρηματικό πλαίσιο/επιχειρηματική ανάπτυξη
      
      
                  1.
               
               
                  Οι ακόλουθες πληροφορίες σχετικά με τις επιχειρηματικές δραστηριότητες του ΟΑΠΙ:
                  
                              α)
                           
                           
                              περιγραφή του μακροοικονομικού περιβάλλοντος μέσα στο οποίο αναμένεται να λειτουργεί ο οργανισμός αξιολόγησης πιστοληπτικής ικανότητας·
                           
                        
                              β)
                           
                           
                              αναφορά των μελλοντικών σχεδίων για τη δημιουργία θυγατρικών εταιρειών ή υποκαταστημάτων και του τόπου εγκατάστασής τους· και
                           
                        
                              γ)
                           
                           
                              περιγραφή των επιχειρηματικών δραστηριοτήτων τις οποίες σχεδιάζει να ασκήσει ο οργανισμός αξιολόγησης πιστοληπτικής ικανότητας, όπου προσδιορίζονται οι δραστηριότητες των θυγατρικών και των υποκαταστημάτων. Οι πληροφορίες περιλαμβάνουν τις κλάσεις αξιολογήσεων πιστοληπτικής ικανότητας, τους δυνητικούς πελάτες και τις λοιπές δραστηριότητες εκτός της αξιολόγησης.
                           
                        
            
         Κλάση αξιολογήσεων πιστοληπτικής ικανότητας
      
      
                  2.
               
               
                  Τις ακόλουθες πληροφορίες σχετικά με την κλάση των αξιολογήσεων πιστοληπτικής ικανότητας:
                  
                              α)
                           
                           
                              πληροφορίες για το αν ο οργανισμός αξιολόγησης πιστοληπτικής ικανότητας προτίθεται να εκδίδει ζητηθείσες ή μη ζητηθείσες αξιολογήσεις ή και τα δύο·
                           
                        
                              β)
                           
                           
                              για κάθε κλάση αξιολογήσεων πιστοληπτικής ικανότητας που προτίθεται να εκδίδει ο οργανισμός αξιολόγησης πιστοληπτικής ικανότητας, εκτίμηση σχετικά με το ποσοστό των δημόσιων και των ιδιωτικών αξιολογήσεων·
                           
                        
                              γ)
                           
                           
                              τον αριθμό των δημόσιων αξιολογήσεων/αξιολογήσεων δημόσιου χρέους·
                           
                        
                              δ)
                           
                           
                              τον αριθμό και τον όγκο (σε δισεκατ. ευρώ) των αξιολογήσεων δομημένων χρηματοοικονομικών προϊόντων·
                           
                        
                              ε)
                           
                           
                              τον αριθμό και τον όγκο (σε δισεκατ. ευρώ) των αξιολογήσεων επιχειρήσεων, με τις ακόλουθες λεπτομέρειες: χρηματοπιστωτικά ιδρύματα, ασφαλιστικές επιχειρήσεις, εταιρικοί εκδότες· και
                           
                        
                              στ)
                           
                           
                              τον μέσο αριθμό αξιολογήσεων πιστοληπτικής ικανότητας που παράγονται ή παρακολουθούνται ανά εργαζόμενο, ταξινομημένο ανά κλάση αξιολογήσεων.
                           
                        
            
         Χρηματοδοτικό σχέδιο
      
      
                  3.
               
               
                  Προβολές για τα εξής:
                  
                              α)
                           
                           
                              ισολογισμό· και
                           
                        
                              β)
                           
                           
                              κατάσταση αποτελεσμάτων.
                           
                        
            
                  4.
               
               
                  Στις προβολές για τα έσοδα, ο οργανισμός αξιολόγησης πιστοληπτικής ικανότητας διαχωρίζει τα έσοδα από δραστηριότητες αξιολόγησης πιστοληπτικής ικανότητας από τα έσοδα από συναφείς υπηρεσίες. Εάν ο οργανισμός αξιολόγησης πιστοληπτικής ικανότητας έχει, ή σχεδιάζει να ιδρύσει, υποκαταστήματα, αναφέρει τα έσοδα από κάθε υποκατάστημα.
               
            
         Εταιρική διακυβέρνηση
      
      
                  5.
               
               
                  Αριθμός των μελών των εξής οργάνων:
                  
                              α)
                           
                           
                              διοικητικού και εποπτικού συμβουλίου· και
                           
                        
                              β)
                           
                           
                              ανεξάρτητα μέλη του διοικητικού και του εποπτικού συμβουλίου.
                           
                        
            
         Εξωτερική ανάθεση
      
      
                  6.
               
               
                  Περιγραφή των δραστηριοτήτων που προγραμματίζεται να ανατεθούν σε εξωτερικούς φορείς, και ταυτοποίηση των οντοτήτων στις οποίες προγραμματίζεται να ανατεθούν οι εν λόγω δραστηριότητες, καθώς εξήγηση των λόγων για την εξωτερική ανάθεση. Εάν οποιαδήποτε δραστηριότητα ανατίθεται σε εξωτερικούς φορείς από υποκατάστημα, αυτό πρέπει να επισημαίνεται.
               
            
         Ανθρώπινοι πόροι/προσωπικό
      
      
                  7.
               
               
                  Αριθμό των μόνιμων και των έκτακτων απασχολουμένων που εργάζονται για τις ακόλουθες υπηρεσίες και αρχαιότητά τους:
                  
                              α)
                           
                           
                              ανώτερη διοίκηση εκτός από τα μέλη του διοικητικού ή εποπτικού συμβουλίου και τα άτομα που έχουν διοριστεί ως διευθυντές υποκαταστημάτων·
                           
                        
                              β)
                           
                           
                              υπηρεσία ελέγχου·
                           
                        
                              γ)
                           
                           
                              μηχανισμός εσωτερικού ελέγχου·
                           
                        
                              δ)
                           
                           
                              υπηρεσία συμμόρφωσης· και
                           
                        
                              ε)
                           
                           
                              υπηρεσία επανεξέτασης.
                           
                        
            
                  8.
               
               
                  Οι ακόλουθες πληροφορίες:
                  
                              α)
                           
                           
                              αριθμός απασχολουμένων ανά δραστηριότητες/υπηρεσίες·
                           
                        
                              β)
                           
                           
                              αριθμός έκτακτων απασχολουμένων και αριθμός μόνιμων απασχολουμένων που έχουν σχέση εξαρτημένης εργασίας με τον οργανισμό αξιολόγησης πιστοληπτικής ικανότητας και οι οποίοι εμπλέκονται στο έργο της αξιολόγησης·
                           
                        
                              γ)
                           
                           
                              αριθμός έκτακτων απασχολουμένων και αριθμός μόνιμων απασχολουμένων που έχουν σχέση εξαρτημένης εργασίας με τον οργανισμό αξιολόγησης πιστοληπτικής ικανότητας και οι οποίοι εμπλέκονται στις συναφείς υπηρεσίες·
                           
                        
                              δ)
                           
                           
                              αριθμός απασχολουμένων οι οποίοι εγκρίνουν αξιολογήσεις πιστοληπτικής ικανότητας, όπως πρόεδροι επιτροπών, αναλυτές αξιολογήσεων και επικεφαλής αναλυτές αξιολογήσεων, μαζί με πληροφορίες σχετικά με τα εξής:
                              
                                          i)
                                       
                                       
                                          την αρχαιότητά τους ή τη θέση τους στην ιεραρχία·
                                       
                                    
                                          ii)
                                       
                                       
                                          τον τύπο των αναλυτών αξιολογήσεων, καθώς και, κατά περίπτωση, εάν ο απασχολούμενος είναι κύριος αναλυτής ή αναλυτής επιτήρησης και ποιοτικός ή ποσοτικός αναλυτής· και
                                       
                                    
                                          iii)
                                       
                                       
                                          τον αριθμό ετών εμπειρίας στον οργανισμό αξιολόγησης πιστοληπτικής ικανότητας ή στον κλάδο των αξιολογήσεων, εφόσον υπάρχουν στοιχεία.
                                       
                                    
                        
            
   
      ΠΑΡΑΡΤΗΜΑ X
      
         ΤΗΡΗΣΗ ΑΡΧΕΙΩΝ, ΣΧΕΔΙΑΣΜΟΣ ΤΗΣ ΣΥΝΕΧΕΙΑΣ ΤΩΝ ΔΡΑΣΤΗΡΙΟΤΗΤΩΝ ΚΑΙ ΣΥΣΤΗΜΑΤΑ ΠΛΗΡΟΦΟΡΙΚΗΣ
      
      
         (Άρθρο 11)
      
      
         Τήρηση αρχείων
      
      
                  1.
               
               
                  Πληροφορίες σχετικά με τις πολιτικές και τις διαδικασίες όσον αφορά τις υποχρεώσεις τήρησης αρχείου που θεσπίζονται στο άρθρο 8 παράγραφος 4 και το σημείο 7 του τμήματος Α και στα σημεία 7, 8 και 9 του τμήματος Β του παραρτήματος I του κανονισμού (ΕΚ) αριθ. 1060/2009:
                  
                              α)
                           
                           
                              ένδειξη για το ποια αρχεία τηρούνται και για πόσο χρονικό διάστημα· και
                           
                        
                              β)
                           
                           
                              ταυτοποίηση των αποδεκτών των πληροφοριών εμπιστευτικού χαρακτήρα για κάθε αξιολόγηση που εκδίδεται.
                           
                        
            
         Συνέχεια και κανονικότητα των δραστηριοτήτων
      
      
                  2.
               
               
                  Πληροφορίες όσον αφορά τη συνέχεια και την κανονικότητα στην εκτέλεση των δραστηριοτήτων αξιολόγησης πιστοληπτικής ικανότητας που αναφέρονται στο σημείο 8 του τμήματος Α του παραρτήματος I του κανονισμού (ΕΚ) αριθ. 1060/2009, συμπεριλαμβανομένων των εξής:
                  
                              α)
                           
                           
                              περιγραφή της διαδικασίας για τη διασφάλιση της συνέχειας και της κανονικότητας στην εκτέλεση των δραστηριοτήτων αξιολόγησης πιστοληπτικής ικανότητας, που περιλαμβάνει πληροφορίες σχετικά με τη δυνατότητα εφαρμογής τους σε παρόχους υπηρεσιών στους οποίους ανατίθενται δραστηριότητες στο πλαίσιο εξωτερικής ανάθεσης·
                           
                        
                              β)
                           
                           
                              τύποι δοκιμών του σχεδιασμού της συνέχειας των δραστηριοτήτων που αναμένεται ότι θα διεξαχθούν· και
                           
                        
                              γ)
                           
                           
                              συχνότητα των δοκιμών.
                           
                        
            
         Συστήματα επεξεργασίας πληροφοριών
      
      
                  3.
               
               
                  Πληροφορίες σχετικά με τα συστήματα επεξεργασίας πληροφοριών που αναφέρονται στο σημείο 8 του τμήματος Α του παραρτήματος I του κανονισμού (ΕΚ) αριθ. 1060/2009, συμπεριλαμβανομένων των εξής:
                  
                              α)
                           
                           
                              ταυτότητα του ανώτερου διευθυντικού στελέχους που είναι αρμόδιο για τα συστήματα επεξεργασίας πληροφοριών·
                           
                        
                              β)
                           
                           
                              περιγραφή των συστημάτων επεξεργασίας πληροφοριών συμπεριλαμβανομένων των τυχόν εφεδρικών συστημάτων· και
                           
                        
                              γ)
                           
                           
                              περιγραφή των κατάλληλων μηχανισμών ελέγχου και ασφάλειας των υφιστάμενων συστημάτων επεξεργασίας πληροφοριών, καθώς και των μηχανισμών για την παρακολούθηση της αποτελεσματικότητάς τους, καθώς και λεπτομέρειες σχετικά με τις διαδικασίες που εφαρμόζονται με στόχο να διασφαλισθεί ο ουσιαστικός διαχωρισμός μεταξύ των συστημάτων επεξεργασίας πληροφοριών που χρησιμοποιούνται για την αναφορά των αμοιβών από εκείνα στα οποία μπορούν να έχουν πρόσβαση οι αναλυτές αξιολόγησης και τα οποία χρησιμοποιούνται για την καταχώριση αξιολογήσεων πιστοληπτικής ικανότητας και πληροφοριών σχετικά με τις αξιολογούμενες οντότητες ή συναλλαγές.
                           
                        
            
   
      ΠΑΡΑΡΤΗΜΑ XI
      
         ΧΡΗΣΗ ΤΗΣ ΠΡΟΣΥΠΟΓΡΑΦΗΣ
      
      
         (Άρθρο 24)
      
      
         Οργανισμός αξιολόγησης πιστοληπτικής ικανότητας τρίτης χώρας
      
      
                  1.
               
               
                  Οι ακόλουθες πληροφορίες για κάθε σχετικό οργανισμό αξιολόγησης πιστοληπτικής ικανότητας τρίτης χώρας:
                  
                              α)
                           
                           
                              πλήρης επωνυμία·
                           
                        
                              β)
                           
                           
                              νομικό καθεστώς, συμπεριλαμβανομένου αποσπάσματος του οικείου εμπορικού ή δικαστικού μητρώου ή άλλο είδος αποδεικτικού στοιχείου σχετικά με τον τόπο ίδρυσης και το εύρος της επιχειρηματικής δραστηριότητας ή άλλα στοιχεία της καταχώρισης της επιχείρησης·
                           
                        
                              γ)
                           
                           
                              χώρα εγκατάστασης·
                           
                        
                              δ)
                           
                           
                              διεύθυνση της έδρας·
                           
                        
                              ε)
                           
                           
                              στοιχεία που αποδεικνύουν ότι ο οργανισμός αξιολόγησης πιστοληπτικής ικανότητας τρίτης χώρας είναι εγκεκριμένος ή εγγεγραμμένος και υπόκειται σε εποπτεία στη σχετική περιφέρεια δικαιοδοσίας·
                           
                        
                              στ)
                           
                           
                              κλάση αξιολογήσεων πιστοληπτικής ικανότητας που προτίθεται να προσυπογράφει ο οργανισμός αξιολόγησης πιστοληπτικής ικανότητας· και
                           
                        
                              ζ)
                           
                           
                              αριθμός των αναλυτών που απασχολεί.
                           
                        
            
                  2.
               
               
                  Οργανόγραμμα της δομής ιδιοκτησίας κάθε οργανισμού αξιολόγησης πιστοληπτικής ικανότητας, των θυγατρικών του, των υποκαταστημάτων του, της μητρικής επιχείρησης και των θυγατρικών που ελέγχονται από τη μητρική επιχείρηση και συμμετέχουν στη διαδικασία έκδοσης αξιολογήσεων πιστοληπτικής ικανότητας των οποίων προβλέπεται η προσυπογραφή.
               
            
         Αξιολόγηση του κανονιστικού καθεστώτος της τρίτης χώρας
      
      
                  3.
               
               
                  Σε σχέση με κάθε σχετική δικαιοδοσία τρίτης χώρας, αναλυτικές πληροφορίες, διαρθρωμένη ανάλυση και αιτιολόγηση για κάθε απαίτηση που καθορίζονται στα άρθρα 6 έως 12 του κανονισμού (ΕΚ) αριθ. 1060/2009, συμπεριλαμβανομένων παραπομπών στα αντίστοιχα τμήματα των νομικών/κανονιστικών διατάξεων της τρίτης χώρας.
                  Η υποχρέωση που ορίζεται στο πρώτο εδάφιο της παρούσας παραγράφου δεν εφαρμόζεται σε περίπτωση που η ΕΑΚΑΑ κρίνει ότι οι απαιτήσεις του καθεστώτος της τρίτης χώρας είναι εξίσου αυστηρές με τις απαιτήσεις που ορίζονται στα άρθρα 6 έως 12 του κανονισμού (ΕΚ) αριθ. 1060/2009.
               
            
         Διαδικασίες για την παρακολούθηση της συμπεριφοράς
      
      
                  4.
               
               
                  Περιγραφή των μέτρων που έχουν ληφθεί από τον προσυπογράφοντα οργανισμό αξιολόγησης πιστοληπτικής ικανότητας προκειμένου να ελέγχει ότι ο οργανισμός αξιολόγησης πιστοληπτικής ικανότητας τρίτης χώρας πληροί τις εν λόγω απαιτήσεις και να παρακολουθεί τυχόν ανησυχίες που εντοπίζονται από τον προσυπογράφοντα οργανισμό αξιολόγησης πιστοληπτικής ικανότητας όσον αφορά την τήρηση των εν λόγω απαιτήσεων.
               
            
         Αντικειμενικοί λόγοι
      
      
                  5.
               
               
                  Αναφορά των αντικειμενικών λόγων για την έκδοση αξιολογήσεων πιστοληπτικής ικανότητας σε τρίτη χώρα.
               
            
         Νομοθεσία της τρίτης χώρας
      
      
                  6.
               
               
                  Αποδεικτικά στοιχεία ότι οι δημόσιες αρχές δεν έχουν το δικαίωμα να επεμβαίνουν στο περιεχόμενο των αξιολογήσεων πιστοληπτικής ικανότητας και στις μεθοδολογίες που χρησιμοποιούνται από τους οργανισμούς αξιολόγησης πιστοληπτικής ικανότητας που έχουν συσταθεί στην περιοχή δικαιοδοσίας κάθε σχετικής τρίτης χώρας.
               
            
   
      ΠΑΡΑΡΤΗΜΑ XII
      
         ΔΕΙΚΤΕΣ ΣΥΣΤΗΜΙΚΗΣ ΣΗΜΑΣΙΑΣ
      
      
         (Άρθρο 28)
      
      
                  1.
               
               
                  Ο οργανισμός αξιολόγησης πιστοληπτικής ικανότητας παρέχει στην ΕΑΚΑΑ τον όγκο των ισχυουσών αξιολογήσεων πιστοληπτικής ικανότητας που έχει εκδώσει με τις λεπτομέρειες που αναφέρονται στον παρακάτω πίνακα. Οι πληροφορίες σχετικά με τις εταιρικές αξιολογήσεις και τις αξιολογήσεις δημόσιου χρέους και δημόσιων οικονομικών παρουσιάζονται με βάση τον αριθμό των αξιολογήσεων πιστοληπτικής ικανότητας και οι πληροφορίες σχετικά με αξιολογήσεις δομημένων χρηματοοικονομικών προϊόντων παρουσιάζονται με βάση το ποσό (σε εκατ. ευρώ) της έκδοσης των δομημένων χρηματοπιστωτικών μέσων.
                  
                               
                           
                           
                              Σύνολο
                           
                        
                              
                                 Εταιρικές αξιολογήσεις πιστοληπτικής ικανότητας (αριθμός αξιολογήσεων)
                              
                           
                        
                              Χρηματοπιστωτικό ίδρυμα συμπεριλαμβανομένων των πιστωτικών ιδρυμάτων και των επιχειρήσεων επενδύσεων
                           
                           
                               
                           
                        
                              Ασφαλιστική επιχείρηση
                           
                           
                               
                           
                        
                              Εταιρικός εκδότης που δεν θεωρείται χρηματοπιστωτικό ίδρυμα ή ασφαλιστική επιχείρηση
                           
                           
                               
                           
                        
                              
                                 Αξιολογήσεις δημόσιου χρέους και δημόσιων οικονομικών (αριθμός αξιολογήσεων)
                              
                           
                           
                               
                           
                        
                              
                                 Αξιολογήσεις δομημένων χρηματοοικονομικών προϊόντων (ποσό της έκδοσης σε εκατ. ευρώ)
                              
                           
                           
                               
                           
                        
            
                  2.
               
               
                  Ο οργανισμός αξιολόγησης πιστοληπτικής ικανότητας υποβάλλει πληροφορίες σχετικά με τα ετήσια έσοδα που παράγονται σε κάθε κράτος μέλος της Ευρωπαϊκής Ένωσης και σε άλλες χώρες εκτός της Ευρωπαϊκής Ένωσης για τα τελευταία 3 έτη με το ακόλουθο επίπεδο λεπτομέρειες:
                  
                               
                           
                           
                              Κράτος μέλος της ΕΕ 1
                           
                           
                              Κράτος μέλος της ΕΕ 2
                           
                           
                              Κράτος μέλος της ΕΕ 3
                           
                           
                              […]
                           
                           
                              Άλλες χώρες εκτός ΕΕ
                           
                           
                              Σύνολο
                           
                        
                              
                                 Δραστηριότητες αξιολόγησης πιστοληπτικής ικανότητας
                              
                           
                        
                              Από αξιολογούμενες οντότητες ή σχετιζόμενους με αυτές τρίτους
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Από συνδρομητές
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Άλλες πηγές
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              
                                 Άλλες δραστηριότητες εκτός της αξιολόγησης
                              
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        Τα κράτη μέλη ταυτοποιούνται το καθένα ξεχωριστά.